HONOR perkukuh strategi IoT semua-senario “1+8+N” dengan suit komprehensif peranti pintar baharu

BARCELONA, 26 Februari 2020 /PRNewswire/ — HONOR mengukuhkan strategi IoT semua-senarionya dengan pelancaran barisan produk komprehensif melalui sidang akhbar strim langsung. HONOR 9X Pro, diprapasang dengan HUAWEI AppGallery baharu, antara tiga gedung aplikasi utama di dunia, menandakan permulaan ekosistem pintar, mudah alih dan saling terhubung untuk pengguna HONOR. HONOR turut mengumumkan ketersediaan global HONOR View 30 Pro, telefon pintar HONOR yang pertama dilengkapi dengan cip set Kirin 990 5G dan memperkenalkan Siri HONOR MagicBook serba baharu dengan dua komputer riba yang rapi dan ringan dalam pakej kompak yang hebat untuk pencipta yang sibuk dan True Wireless Stereo (TWS), HONOR Magic Earbuds untuk peminat kecergasan. Selain itu, HONOR MagicWatch 2 kini akan menjadi lebih disesuaikan dengan barisan baharu tali jam tangan yang dikenali sebagai Siri EasyFit dan ia akan turut didatangkan dengan fungsi-fungsi penjejakan kesihatan baharu. Bagi menyokong matlamatnya untuk menyelaraskan ekosistem kehidupan pintar sehenti dan semua-senario untuk golongan muda di seluruh dunia. HONOR menggunakan Canalys bagi menjalankan kajian mengenai trend kehidupan pintar di Eropah.

Penghantaran peranti pintar di Eropah dijangka melangkaui 500 juta unit pada tahun 2023, meningkat daripada 436 juta unit pada tahun 2019 menurut laporan terkini Intelligent living in Europe (Kehidupan Pintar di Eropah). Antara tahun 2020 hingga 2023, pasaran peranti pintar di Eropah dijangka meningkat sebanyak CAGR 3.5%, dengan pembesar suara pintar dan audio peribadi pintar menjadi kategori-kategori yang berkembang paling pantas.

“Portfolio unik kami dengan produk-produk pintar dan canggih telah meluaskan ekosistem IoT kami dan mencipta pengalaman yang merata dan lancar buat pelanggan global kami,” kata George Zhao, Presiden HONOR Global. “Menurut kajian yang dijalankan oleh Canalys[1], 41% daripada responden yang disoal selidik membawa lebih daripada satu peranti pintar semasa bekerja atau ketika sibuk dan angka ini meningkat kepada 68% semasa mereka berada di rumah. Ini menunjukkan peningkatan dari segi permintaan untuk pengalaman yang lebih pintar dan digital. Bermula dengan telefon pintar kepada produk boleh pakai dan komputer buku serta peranti audio peribadi, HONOR kini menjadi jenama tumpuan untuk keperluan golongan natif digital di seluruh dunia.”

HONOR 9X Pro: Pengalaman luar biasa dengan aplikasi penting dan eksklusif daripada HUAWEI AppGallery

Dilengkapi dengan Cip Set Kirin 810 AI 7nm canggih, Kamera Tigaan 48MP dan HONOR FullView Display 6.59″, HONOR 9X Pro memberikan pengalaman pengguna yang dipertingkat dengan penaiktarafan merentas prestasi, permainan dan fotografi. Cip Set Kirin 810 AI beroperasi menggunakan seni bina pengkomputeran serba baharu daripada Huawei bagi membolehkan aplikasi yang lebih sofistikated dan pelbagai dalam AI. Di samping itu, GPUnya dinaik taraf kepada Mali-G52 tersuai yang mendayakan Kirin Gaming+, ciri yang memberikan pengalaman permainan yang lebih lancar manakala Sistem Penyejukan Cecairnya meningkatkan pelesapan haba semasa permainan yang berpanjangan dengan berkesan.

Melalui HUAWEI AppGallery, HONOR 9X Pro mendapat akses kepada pelbagai jenis aplikasi merentas kategori Kesihatan & Kecergasan, Hiburan, Muzik dan Fotografi. Dengan platform yang selamat ini, kini pengguna boleh memasang aplikasi yang melengkapi gaya hidup pintar mereka dengan mudah dan andal. HONOR 9X Pro turut dilengkapi dengan Huawei Assistant, pembantu maya yang memudahkan pencarian maklumat dan kebolehcapaian aplikasi, menambah lebih kemudahan kepada pengguna. Pengguna juga boleh menggunakan ciri SmartCare daripada Huawei Assistant bagi mengakses kad kontekstual untuk Saham dan Sukan yang meliputi 150 acara sukan dan lebih 150 pasaran saham utama[2]. Selain itu, pengguna boleh mendapat maklumat Kalendar, Cuaca, Panggilan Tidak Dijawab, Penggunaan Telefon dan Penggunaan Data. Lebih banyak perkhidmatan dalam kategori-kategori lain akan ditambah apabila tiba masanya.

HONOR 9X Pro akan disediakan di Perancis, Jerman, Belanda, Mesir, KSA (Kerajaan Arab Saudi) dan Malaysia bermula dari Mac 2020 dengan harga MSRP €249.

HONOR View 30 Pro: Mempelopori teknologi 5G, kamera Matrix perintis untuk foto hebat dan video gred-pawagam

Dibangunkan dengan teknologi 5G perintis dan dilengkapi dengan cip set Siri Kirin 990 yang terkini, HONOR View 30 akan memberikan pengalaman 5G yang utama dalam industri memandangkan ia mendayakan pelbagai aplikasi 5G dalam kediaman pintar, perjalanan dan permainan. Ia didatangkan dengan Kamera Tigaan SuperSensing yang merangkumi Kamera Utama Sony IMX600 40MP, Kamera Sudut Super Luas 12MP dengan Cine-Lens dan Kamera Telefoto 8MP. Kamera Matrix unik ini bukan sahaja memberi gambar pegun yang mengagumkan, Cine-Lens 12MP disokong oleh sensor tersuai 16:9 bagi menghasilkan foto dan video gred-filem.

HONOR View 30 Pro yang amat dinanti-nantikan akan disediakan secara komersial dalam masa terdekat, dengan Rusia menjadi pasaran pertama melancarkan jualan rasminya.

HONOR MagicBook 14/15: Komputer buku nipis, ringan dengan sehingga 10 jam hayat bateri

Pelancaran siri HONOR MagicBook, yang terdiri daripada HONOR MagicBook 14 and HONOR MagicBook 15, menandakan kali pertama produk daripada kategori PC HONOR akan disediakan kepada audiens global. Disediakan dengan warna Space Gray dan Mystic Silver, HONOR MagicBook 14 mempunyai reka bentuk yang kompak, nipis dan ringan. Menampung keperluan golongan muda yang aktif, HONOR MagicBook 14 dapat bertahan sehingga 10 jam dengan sekali pengecasan dan menyokong pengecas Type-C kompak dengan keupayaan pengecasan pantas 65W. Ia mempunyai paparan FullView dengan nisbah skrin-kepada-badan yang tinggi, teras berkuasa untuk prestasi ultra pantas dan grafik yang dipertingkat serta ketersambungan pintar antara telefon pintar dan komputer riba HONOR.

Privasi adalah sama penting dengan reka bentuk dan prestasi pada komputer riba. Siri HONOR MagicBook didatangkan lengkap dengan kamera web timbul yang disembunyikan dengan bijak di bawah butang kamera pada papan kekunci. Pengguna hanya perlu mengetik butang kamera pada papan kekunci untuk membolehkan kamera web timbul apabila mereka memerlukannya. Ini berperanan sebagai pelindung privasi unik yang melindungi daripada rampasan dan pengintipan jauh. Selain itu, butang kuasa cap jari yang membolehkan akses pantas daripada permulaan terus kepada komputer meja demi pengalaman log masuk yang lebih selamat dan mudah.

Bagi memaparkan hayat bateri unggul komputer riba, yang dapat bertahan sehingga 10 jam dengan sekali pengecasan, HONOR membina sistem pengecasan yang berupaya memberi kuasa kepada motosikal kuad elektrik, menggunakan hanya lima unit HONOR MagicBook 14. Dalam masa sejam, kira-kira 180Wh dipindahkan daripada lima unit HONOR MagicBook 14 kepada motosikal kuad bagi membolehkan e-kenderaan memandu sejauh 5km jaraknya. HONOR MagicBook 14/15 (256GB) akan disediakan di UK, Jerman, Perancis, Republik Czech dan pasaran-pasaran lain bermula pada penghujung Mac pada harga MSRP €599.

HONOR MagicWatch 2: Tali jam Siri EasyFit dan fungsi baharu

Hari ini, HONOR memperkenalkan tali jam Siri EasyFit, dibuat secara eksklusif untuk HONOR MagicWatch 2, yang akan disediakan dalam dua saiz – 46mm dan 42mm. Dengan lapan warna baharu disediakan dan bahan tali jam berbeza yang boleh dipilih, termasuk fluoroelastomer (bahan hipoalergenik mesra alam) dan kulit Itali berkualiti tinggi, anda boleh menyesuaikan jam tangan anda mengikut aktiviti-aktiviti khusus anda dan pakaian berbeza untuk sebarang peristiwa. Terdapat enam warna yang disediakan untuk fluoroelastomer termasuk Daylight Yellow, Olive Green, Reef Blue, Sky Blue, Lilac Purple dan Camellia Pink, serta dua warna, Wonderland Green dan Wizard Purple, untuk tali jam kulit. Tali jam Siri EasyFit akan disediakan secara global mulai April pada harga MSRP €35.9.

Female Cycle Tracker membolehkan wanita untuk lebih berpengetahuan tentang kitaran haid mereka dengan menggunakan aplikasi bagi menjejak haid mereka, merekodkan simptom dan menjadi peka dengan tarikh mula haid mereka yang seterusnya. Kalendar penjejakan kitar haid juga membolehkan pengguna untuk membandingkan data mereka pada satu tempat. Selain itu, pengguna boleh memilih untuk menerima pemberitahuan tolak sebelum tarikh mula kitaran haid yang diramalkan. Dengan monitor SpO2 yang dipertingkat, peminat kecergasan boleh memantau tahap ketepuan oksigen mereka dalam aliran data semasa bersenam. HONOR MagicWatch 2 akan dinaik taraf dengan SpO2 melalui perisian melalui-udara mulai penghujung Mac 2020[3].

HONOR Magic Earbuds: Perintis baharu aksesori tanpa wayar

HONOR turut memperkenalkan HONOR Magic Earbuds, palam telinga tanpa wayar yang benar-benar penting untuk peminat kecergasan yang menggabungkan Teknologi Pembatalan Hingar Aktif Hibrid dengan padanan selamat yang dapat bertahan dalam sebarang senaman. Mikrofon tigaan terbina dalamnya mempunyai teknologi pembatalan hingar ambien adaptif yang memberi kualiti panggilan yang cemerlang. Selain itu, ia dilengkapi dengan unit pemacu 10mm bagi memberi kualiti bass luar biasa untuk peminat muzik. HONOR Magic Earbuds disediakan dengan warna Pearl White serta Robin Egg Blue, dan akan disediakan secara global mulai April 2020 pada harga MSRP €129.

HONOR ialah jenama teknologi yang terkemuka untuk belia global, dicipta semasa pertumbuhan internet mudah alih dan dibentuk oleh teknologi perintis yang terhasil daripada tumpuan yang tidak berbelah bahagi oleh syarikat terhadap pelaburan dalam penyelidikan dan pembangunan (R&D). Menerima setiap kemungkinan dalam era 5G dan AI, HONOR menyasarkan untuk mencipta dunia baharu yang pintar buat belia dengan membangunkan ekosistem kehidupan pintar dan budaya belia yang menginspirasikan. HONOR akan terus membezakan kedudukannya dengan menemui keseronokan dalam inovasi, memperkenalkan gaya hidup bergaya teknologi dan menawarkan komuniti dalam talian yang pelbagai dan terbuka untuk kumpulan peminatnya yang bersemangat dan semakin berkembang.

Untuk maklumat lanjut, sila kunjungi HONOR secara dalam talian di www.hihonor.com atau ikuti kami di:

[1] Kajian dijalankan oleh Canalys pada Februari 2020

[2] Hanya menyokong versi EMUI 10.0 dan ke atas

[3] Monitor SpO2 bukan direka untuk menjadi peralatan perubatan dan bukan bertujuan untuk mendiagnosis, merawat, menyembuhkan atau mencegah sebarang penyakit. Semua data dan ukuran seharusnya digunakan untuk rujukan peribadi sahaja.

Keywords:  Computer/Electronics Consumer Electronics Mobile Entertainment Telecommunications New products/services


LG Perkenal NanoCell 8K TV Pertama Di Malaysia

LG Electronics Malaysia hari kini memperkenalkan NanoCell 8K TV pertama di Malaysia.

Televisyen ini tampil dengan untuk menapis warna. 8K ini menawarkan 33 juta piksel yang memberikan ketumpatan yang lebih tinggi pada warna.

Ia turut tampil dengan α9 Gen3 AI processorpasti memberikan prestasi unggul. Ia turut dihadirkan dengan Face Enhancing, AI Brightness Control, AI Sound Pro dan Adaptive Sound Control

Dalam pada itu, ia hadir dengan LG ThinQ AI. Pengguna boleh melaras suara, membuka aplikasi atau mencari informasi secara atas talian menggunakan LG Magic Remote.

Dari aspek audio pula, ia hadir dengan Dolby Atmos yang memberikan kualiti audio terbaik.

Berikut adalah harga bagi NanoCell 8K:


RIP Windows 7…Jom Upgrade Windows 10 Free!!! FREE!!!

Selamat tinggal Windows 7. Kalau korang belum upgrade ke Windows 10, teruskan baca artikel ni.

Sokongan untuk Windows 7 sudah pun ditamatkan pada bulan Januari lalu dan Microsoft sangat menggalakkan korang menaik taraf perisian ke Windows 10. Jadi kalau korang masih memiliki dan menggunakan PC atau laptop dengan sistem operasi Windows 7, korang perlu berbelanja sekurang-kurangnya RM 919 jika mahu masih mendapatkan sokongan perisian dari Microsoft melalui Windows 10.

TAPIIIIII!!! Korang patut cuba tips yang kami akan kongsikan dalam artikel ini jika mahu menaik taraf secara percuma. Sebenarnya, tawaran naik taraf percuma ini telah pun berakhir pada tahun 2016, namun masih ramai pengguna melaporkan mereka masih berjaya menaik taraf peranti secara percuma sehingga ke hari ini.

Ini caranya untuk korang naik taraf secara percuma ke Windows 10 sekiranya korang memiliki sistem operasi sah dan berlesen Windows 7, Windows 8 dan juga Windows 8.1.

3.Sesudah perisian dimuat turun. Lancarkan perisian dan klik pilihan Upgrade This PC Now. Kalau korang nak upgrade PC atau laptop yang lain, sila pilih Create Installation Media for Another PC.

4. Ikuti arahan prompts yang tertera sepanjang proses naik taraf.

5. Setelah naik taraf selesai. Pergi ke Settings Update & Security > Activation dan korang dapat lihat lesen digital untuk Windows 10 sekiranya naik taraf anda berjaya.

Dah setel upgrade? Jangan lupa share artikel ni kat kwn korg!


Vivo V11, V11i Kini Dilancarkan Di Malaysia Pada Harga Bermula RM1,299

Hari ini, Vivo Malaysia telah melancarkan secara rasmi dua model terbaharu mereka dari siri V untuk pasaran tempatan dengan kehadiran model V11 dan juga V11i. Berdasarkan pemerhatian, kedua-dua peranti hadir dengan rekaan skrin takuk kecil yang bersaiz sebesar titisan air yang dikenali sebagai Halo Fullview Display.

Vivo V11 dilihat sebagai peranti yang berspesifikasi tinggi, di mana ia hadir dengan sokongan pengimbas cap jari dalam paparan (In-Display Fingerprint Scanning) yang merupakan kebanggaan vivo.

Di samping, juga menyertakan bateri berkapasiti 3400mAh yang mendapat sokongan teknologi Dual-Engine Fast Charge di bawah pemprosesan cipset Snapdragon 660 bersama 6GB RAM dan 128GB ROM.

Menawarkan paparan skrin 6.41 inci FHD+, vivo turut menyediakan kamera depan sebesar 25MP f/2.0 aperture dengan beberapa ciri-ciri mod baru seperti AI Face Beauty dan AR Sticker. Selain itu, melengkapkannya adalah dwi-kamera utama gabungan 12MP + 5MP.

Meskipun mempunyai reka bentuk yang sama namun Vivo V11i dilihat hadir dengan spesifikasi yang lebih pertengahan berbanding V11. Paparan skrin bersaiz 6.3 inci dilengkapi dengan cipset MediaTek Helio P60, memori 4GB RAM dan storan sebesar 128GB. Untuk bahagian bateri pula, ia dikuasakan dengan kapasiti 3,315mAh yang juga menyokong Dual-Engine Fast Charge.

Teknologi pengimbas cap jari dalam paparan yang terletak pada V11 tidak hadir bersama pada V11i, sebaliknya hanya teknologi pengimbas cap sahaja ditawarkan. Selain itu, resolusi kamera utama juga sedikit berbeza iaitu dilengkapi lensa 16MP + 5MP. Lain pula pada kamera hadapan, V11i kekal sama membekalkan lensa beresolusi 25MP.

Dalam pada itu, vivo turut memperkenalkan muka baru bagi duta produk mereka iaitu Lu han yang merupakan bekas anggota korea band terkenal, EXO.

Kedua-dua peranti ini akan ditawarkan dalam dua warna pilihan iaitu Starry Night dan Nebula. Vivo V11 akan dijual pada harga RM1699 dan Vivo V11i ditawarkan pada harga RM1299 mulai 15 September eksklusif di semua rakan kongsi vivo.


Siri OnePlus 8 Kini Dilancarkan – Hadir Dengan Pemproses SnapDragon 865!!!

Peranti yang ditunggu-tunggu telah tiba!! OnePlus kini telah melancarkan peranti terbaharunya iaitu siri OnePleu 8 yang mana tampil dengan dua model iaitu OnePlus 8 dan OnePlus 8 Pro.

Peranti paling berkuasa dalam siri ini iaitu OnePlus 8 Pro hadir dengan paparan skrin yang mempersona iaitu 6.78″ QHD+ dan hadir dengan kadar segar semula 120Hz.

Kuasa dalaman juga sangat berkuasa apabila ia disertakan dengan Snapdragon 865 dan dipadankan dengan 12GB RAM LPDDR5 RAM dan storan sehingga 256GB UFS 3.0.

Jila dilihat dari aspek kamera pula, ia tampil dengan sistem 4 kamera iaitu 48MP + 48MP + 8MP + 5MP bagi kamera utama dan 16MP bagi kamera hadapan.

Aspek bateri juga tidak mengecewakan apabila ia disertakan dengan kapasiti 4510mAh dan hadir dengan pengecasan pantas Warp Charge 30T dan juga Warp Charge 30 Wireless.

Satu lagi peranti bagi siri ini adalah OnePlus 8 yang mana ia hadir dengan skrin bersaiz 6.55″ AMOLED dan tampil dengan kadar segar semula 90Hz.

IA dikuasakan oleh cip pemproses 865 dan dipadankan dengan storan sehingga 256GB berasaskan USF3.0 dan sehingga RAM 12GB LPDDR4X.

Tampil dengan sistem 3 kamera iaitu 48MP + 16MP + 2MP bagi kamera utama dan 16MP bagi kamera hadapan.

Seperti OnePlus 8 Pro, ia tmpil dengan kapasiti bateir yang baik iaitu 4300mAh dan menyokong WarpCharge 30T.

Berikut adalah harga jualan bagi kedua-dua peranti ini.


Samsung Galaxy Note 10 Sokong Empat Kamera + Rangkaian 5G?

Tahun ini memperlihatan Samsung giat memperkenalkan peranti baharu, terutama siri Galaxy S10 yang mendapat sambutan meriah dari seluruh dunia. Setelah siri Galaxy S10, Galaxy A30/50 dan Galaxy M20 dirasmikan ke pasaran tempatan, apa yang dinanti-nantikan tahun ini tentunya kehadiran peranti flagship Galaxy Note 10.

Menurut sumber, Galaxy Note 10 akan menggunakan empat kamera pada bahagian panel belakang, dan turut sokong rangkaian 5G seperti mana Galaxy S10 5G yang diperkenalkan pada MWC 2019 baru-baru ini.

Spesifikasi terdedah juga merangkumi paparan skrin 6.6 inci Super AMOLED yang mempunyai resolusi 1440 x 3040 piksel, nisbah skrin-ke-kerangka sebanyak 90%, kuasa dalaman menggunakan cip pemproses Snapdragon 855 bersama 8GB/12GB RAM dan 128GB/512GB ROM.

Bahagian kamera utama pula dilengkapi empat lensa 12MP + 12MP + 16MP + kamera ToF, menyokong teknologi OIS, PDAF, 2x Optikal zum dan banyak lagi ciri baharu yang bakal diperkenalkan.

Watak utama siri Note iaitu S-Pen juga dikhabarkan akan menerima peningkatan yang ketara, sejauh mana kesahihannya kita nantikan pelancaran yang mungkin ditetapkan pada bulan Ogos atau September.


Terpadam Data Penting Di Dalam Peranti Android?! Dapatkannya Semula Dengan Bantuan Perisian Wondershare Dr.Fone

Terpadam data penting seperti album gambar percutian, teks mesej, rakaman video dan juga dokumen boleh membuatkan kita tidak tentu arah memikirkan bagaimana cara untuk mendapatkannya semula bukan?! Usah risau kerana kini anda boleh mendapatkannya semula kesemua fail tersebut dengan bantuan perisian Dr.Fone dari Wondershare. Ingin tahu caranya, anda boleh melihat tutorial yang akan dikongsikan oleh editor seperti berikut…

Selepas perisian Dr.Fone telah berjaya dipasang dan anda telah memiliki versi berbayar, lancarkan perisian Wondershare Dr.Fone pada komputer. Seterusnya sambungkan peranti Android anda ke komputer menggunakan kabel USB dan pastikan anda telah mengaktifkan mod USB Debugging pada peranti tersebut. Proses ini mengambil masa yang agak lama, jadi anda perlu bersabar.

Sebaik sahaja peranti anda telah berjaya dikesan oleh perisian ini, ia akan memaparkan jenis data yang boleh anda boleh dapatkan semula. Setelah memilih jenis data yang diingini, klik butang Next.

Paparan seterusnya akan memaparkan pilihan dua mod berbeza untuk proses Root. Anda disarankan untuk memilih Mod Standard kerana ia lebih cepat, tetapi sekiranya tidak berjaya anda boleh memilih Mod Advanced. Untuk meneruskan proses ini klik sahaja butang Start.

Apabila berjaya di Root, perisian Dr.Fone akan memulakan proses carian semula kesemua data yang telah dipadam sebelum ini. Proses ini mengambil masa beberapa minit dan anda perlu menekan butang “Allow” untuk memberi kebenaran Superuser apabila tetingkap mesej itu dipaparkan.

Selesai sahaja proses carian, paparan Dr.Fone akan menyenaraikan kesemua data yang telah dijumpai dalam bentuk previu. Tandakan data mana yang ingin anda dapatkan semula pada kotak yang disediakan dan diikuti dengan klik pada butang Recover untuk menyimpan data tersebut ke dalam komputer anda.

Muat Turun Perisian Wondershare DR.Fone V6.0.3

Tidak semua peranti Android boleh menyokong perisian ini, jadi anda boleh menggunakan versi percubaan terlebih dahulu untuk melihat sama ada ia boleh disokong ataupun tidak.

Untuk pengetahuan anda, perisian ini perlu dibeli bagi membolehkan anda menggunakan fungsi ‘Recovery’ untuk mendapatkan semula kesemua data atau fail yang telah terpadam sebelum ini.

Proses ‘Recovery’ ini akan menjalankan proses Root pada peranti anda dan ini sekaligus akan membatalkan jaminan waranti.


5 Fakta Menarik Mengenai Club House Ini??

Pada ketika ini, satu aplikasi telah menjadi bualan hangat kepada pengguna yang menggunakan aplikasi ini. Namun, mesti korang tidak tahu beberapa fakta menarik kan mengenai aplikasi ini. Jom min share sikit!!

Siapa sahaja yang tidak mengenali susuk tubuh ini yang merupakan CEO Tesla dan Space X. Namun bagi mereka yang tidak mengetahui, beliau juga antara yang telah mempopularkan aplikasi Clubhouse ini. Beliau Perkenalkan aplikasi ini melalui satu perbincangan dengan pengguna Clubhouse yang lain di Youtube.

ternyata aplikasi ini adalah sangat eksklusif hanya bagi pengguna iPhone sahaja. Malang sekali pengguna Android tidak dapat merasi pengalaman menggunakan aplikasi ini buat masa ini.

Kalau korang nak tahu, aplikasi ini membenarikan korang melakukan perbualan menerusi suara sahaja. Ruangan perbualan ini mampu menampung sehingga 5000 peserta. Ketika sesi perbualan berakhir, ia akan diselesaikan oleh moderator dan ia akan tertutup dengan sendirinya.

Apa yang menjadikan Clubhouse aplikasi yang menarik apabila ia juga tampil dengan banyak filter yang menarik bagi menjadikan perbualan anda lebih menarik. Antara filter yang boleh ditemui adalah Tool editing, voice effect dan transisi.

Yang menjadikan aplikasi ini adalah eksklusif ialah anda perlu terlebih dahulu mendapat kod jemputan terlebih dahulu daripada orang yang telah menyertai perbualan tersebut. Pengguna hanya dapat menggunakan 2 jemputan sahaja. Jadi tidak hairanlah, orang sanggup untuk membayar semata-mata untuk mendapatkan kod jemputan!!


Pregnancy & Baby Daily Tracker

Bagi yang sedang hamil tetapi tidak tahu aplikasi apa yang bagus untuk memantau tahap kesihatan sepanjang kehamilam, apa kata anda mencuba aplikasi yang diberi nama Pregnancy & Baby Daily Tracker. Ia sebuah aplikasi yang akan memantau tahap kesihatan anda semasa hamil, di samping menyediakan menu berkhasiat serta seimbang setiap hari bagi menjaga kesihatan anda dan bayi.

Bukan itu sahaja, Pregnancy & Baby Daily Tracker akan memaparkan butiran tentang saiz dan berat bayi anda. Terdapat juga forum kehamilan, di mana anda boleh berkongsi tip mahupun meminta pandangan daripada ibu bapa di seluruh dunia. Lebih menarik lagi, terdapat sehingga 25 ribu nama yang sesuai untuk dipadankan dengan bayi dalam kandungan anda.


Celcom Menyediakan Tawaran Menarik Sempena Bulan Ramadan Ini

Celcom hari ini menyambut kedatangan Bulan Ramadan dengan memberi sebanyak mungkin ganjaran hebat kepada pengguna pascabayar dan juga prabayar. Hari Raya Aidilfitri yang bakal tiba, lebih meriah jika anda memiliki telefon pintar baharu dengan Program Ansuran Telefon Terbesar – EasyPhone™, dengan itu, Celcom menawarkan harga serendah RM25 sebulan untuk sebuah telefon pintar terkini dan pelanggan juga boleh memilih lebih daripada 20 telefon pintar termasuk model tekini Samsung Galaxy S8, Huawei P10 dan iPhone 7 (PRODUCT) RED.

Pelanggan yang berminat boleh melanggan FIRST™ GOLD PLUS with GBshare dengan komitmen RM194 untuk 44GB sebulan atau FIRST™ PLATINUM with GBshare dengan komitmen RM246 untuk 64GB data Internet sebulan atau komitmen RM390 untuk 70GB data Internet sebulan. Tawaran ini juga melayakkan pelanggan untuk memiliki tiga telefon pintar dengan harga yang rendah.

Zalman Aefendy, Ketua Pegawai Pemasaran Celcom Axiata Berhad berkata bulan-bulan istimewa ini adalah waktu untuk berkongsi, dengan itu Xpax akan menawarkan pelanggan dengan 3 pilihan HADIAH RAYA, dengan setiap pembelian Pelan Internet Bulanan Xpax pelanggan boleh menikmati Panggilan Tanpa Had Mingguan kepada 10 teman ke semua rangkaian, nilai tambahan 10GB Internet Lewat Malam Mingguan, atau baucar Lazada bernilai RM10.

Tambahan pula, pelanggan Xpax juga ditawarkan kuota dua kali ganda sehingga 20GB bagi Internet Lewat Malam, Facebook dan Video Walla apabila pelanggan membeli nilai tambah melalui aplikasi Xpax. Bukan itu sahaja, Celcom juga memberikan WhatsApp dan WeChat PERCUMA tanpa had kepada semua pelanggan FIRST™ dan Xpax bagi membolehkan pelanggan menikmati Hari Raya dengan lebih bermakna.

Di samping itu, Celcom menambah ganjaran dengan adanya ‘Ole-Ole’ di mana pelanggan boleh menghantar hadiah serendah RM1 atau sehingga RM20 baucar membeli belah. Menggunakan slogan Mak Kata, iaitu kata-kata nasihat dan pesanan daripada ibu kita, Celcom ingin mencipta hubungan yang lebih baik antara ibu dan anak dengan berkongsi ganjaran bersama-sama.


vivo V15 Pro Versi 8GB RAM Boleh Dibeli Mulai 20 April – Berharga RM1,899

Sebelum ini vivo Malaysia ada berkongsi bahawa mereka akan mengeluarkan versi 8GB RAM bagi V15 Pro, dan kini ia telah mendapat pengesahan rasmi di mana peranti ini boleh dibeli mulai 20 April dengan harga RM1,899.

Hanya berbeza RM100 berbanding versi 6GB RAM, spesifikasi lain tetap sama antaranya paparan skrin 6.39 inci Super AMOLED, cip pemproses Snapdragon 675, 128GB ROM, bateri 3700mAh, tri-kamera 48MP + 8MP + 5MP dan elevating front kamera 32MP.


Ingin Miliki Photocard Dari Kumpulan BTS?? – BEli Sahaja Produk Dari Samsung!! Mudah Sahaja!!

Jika anda peminat K-Pop atau lebih khusus lagi peminat kumpulan yang terkenal di Korea Selatan dan diseluruh dunia, BTS, ada sesuatu yang menarik buat anda apabila anda boleh memiliki barangan dari BTS dengan membeli produk dari Samsung.

Bermula dari 20 November sehingga 31 Disember, pelanggan akan menerima BTS Photo Card bagi setiap pembelian produk Samsung di bawah ini.

Bagi mendapatkan maklumat lanjut, layari laman sesawang Samsung.


Telefon Pintar 5G Mampu Milik Samsung, Galaxy A13 5G, Kini Dijual Di Seluruh Negara!

Samsung Malaysia Electronics telah mengumumkan ketibaan tambahan terbaru kepada barisan siri Galaxy A; A13 5G. Siri Galaxy A-Series direka untuk membolehkan pelanggan menikmati kuasa inovasi terbaru Samsung pada harga yang berpatutan. Galaxy A13 5G ialah penjelmaan sempurna semangat itu. Ia mempunyai bateri yang besar, sistem tiga kamera dan pengalaman menonton yang lancar, semuanya pada harga yang sangat berpatutan.

Dengan Galaxy A13 5G, bateri 5,000mAh tahan  bukan satu hari, tetapi  dua hari. Paling penting, Galaxy A13 5G juga menyokong rangkaian 5G, jadi anda tidak perlu risau tentang kehilangan sebarang butiran penting, sama ada anda sedang bermain permainan, bercakap dengan pengajar atau menghadiri mesyuarat penting dari keselesaan rumah anda.

Selain itu, Galaxy A13 5G turut dilengkapi pemproses octa-core dengan sehingga 6GB RAM dan storan dalaman 128GB. Jadi sama ada untuk keseronokan atau perniagaan, peranti ini tidak akan mengecewakan anda. Jika anda memerlukan lebih banyak ruang untuk menyimpan lebih banyak kenangan kegemaran anda, cuma tambah 1TB storan dengan kad MicroSD.

Peranti ini mempunyai kamera utama 50MP yang membolehkan anda menangkap bahagian paling diingati dalam hari anda, kedalaman 2MP profesional dan tangkapan makro 2MP yang membolehkan anda menambah watak pada foto anda dengan perincian yang luar biasa, dan akhirnya, kamera menghadap ke hadapan 5MP Memberi anda kesan bokeh – kesan cantik yang akan membuatkan anda perasan swafoto yang menakjubkan.


Alamak! Samsung Galaxy Note7 Ada Masalah?!

Samsung Galaxy Note7 adalah peranti premium terbaru yang ada di pasaran ketika ini, ramai orang memuji kecantikan peranti tersebut, ia tampak elegan dan mewah dengan mengekalkan ciri dan reka bentuk yang sedia ada pada model Samsung Galaxy S7 dan Galaxy S7 Edge.

Namun pemilihan peranti bukan sekadar terletak pada reka bentuk dan spesifikasi sahaja, ada pengguna menitik beratkan keteguhan dan ketahanan peranti. Jika anda merupakan salah seorang daripada pengguna seperti ini, ada sesuatu yang anda perlu tahu berkenaan Samsung Galaxy Note7.

Seorang YouTuber yang terkenal dengan video ujian ketahanan peranti baru sahaja memuat naik video ujian Samsung Galaxy Note7, hasil ujian tersebut sedikit mengejutkan. Rata-rata ramai sudah tahu bahawa model tersebut dilengkapi Gorilla Glass 5 yang tahan retakan, namun panel terbaru itu agak teruk dalam menangkis kesan calar. Dalam ujian tersebut panel paparan menunjukkan kesan calar pada skala 3, majoriti peranti yang menggunakan Gorilla Glass 4 mampu bertahan sehingga skala 5 sebelum menunjukkan kesan calar pada skala 6.

Namun sekiranya anda memang bercadang untuk mendapatkan Samsung Galaxy Note7 jangan jadikan isu calar tersebut sebagai penghalang. Masalah tersebut boleh diatasi dengan mudah, dapatkan sahaja tempered glass. Ia solusi yang murah dan mudah, hanya dengan modal serendah RM 10 anda boleh melindungi peranti dari kesan calar, ditambah pula dengan Gorilla Glass 5 baru yang mempunyai daya rintangan terhadap retakan.


Warna Baru iPhone 7 Dan 7 Plus Yang Mengancam

Apple baru sahaja melancarkan warna baru bagi model iPhone 7 dan 7 Plus. Variasi (Product) Red merupakan edisi istimewa dengan warna merah yang dilancarkan di mana sebahagian hasil jualan (Product) Red akan disalurkan kepada program HIV/AIDS.

Sebelum ini kami merasakan warna Matte Black merupakan warna terbaik yang ditawarkan pada iPhone 7 dan 7 Plus, namun dengan warna baru ini dengan pantas telah menambat hati kami. Kontra warna pada bahagian panel belakang di antara warna merah badan, warna hitam kamera dan logo perak Apple memang menyerlahkan keanggunan peranti ini.

Namun kami merasakan terdapat sedikit perkara yang sebenarnya boleh dilakukan Apple bagi menjadikan peranti ini lebih menarik. Panel hadapan iPhone 7 / 7 Plus (Product) Red hadir dengan warna putih, alangkah lebih baik jika Apple memilih panel hitam, pasti ia akan menyerlahkan lagi rupa keseluruhan peranti. Jika anda masih ingat OPPO R9s versi Valentine’s Day yang dilancarkan pada bulan lalu, ia mempunyai skema warna yang sama dan hadir dengan panel hadapan hitam, tidakkah ia tampak lebih anggun dan eksklusif?


TLScontact mengakhiri tahun 2020 dengan kedudukan yang tinggi melalui penyertaan kontrak Jabatan Negara A.S. bernilai USD3.3 Bilion

PARIS, 7 Januari 2021 /PRNewswire/ —

TLScontact , pakar perkhidmatan visa dan konsular global dan sebahagian daripada Teleperformance Group , yang bekerjasama dengan PAE , peneraju global dalam penyediaan penyelesaian pintar kepada kerajaan A.S. dan sekutunya, telah dianugerahkan kedudukan dalam kontrak Jabatan Negara A.S. dengan nilai yang berpotensi untuk mencecah hingga USD3.3 Billion bagi tempoh selama lebih sepuluh tahun.

Kontrak dengan Strategi Sokongan Global 2.0 Tanpa Had Penghantaran, Tanpa Had Kuantiti (Indefinite Delivery, Indefinite Quantity, IDIQ), Jabatan Negara A.S. ini merangkumi pembekalan perkhidmatan sokongan untuk operasi konsular A.S. di seluruh dunia. IDIQ tersebut akan berlangsung selama sepuluh tahun bermula dari tahun 2020, dengan nilai maksimum sebanyak USD3.3. bilion.

Dalam kerjasama dengan PAE, TLScontact akan bersaing untuk pesanan tugas yang dianugerahkan melalui IDIQ, untuk memberi perkhidmatan sokongan konsular di luar negara di 120 buah negara. Sebanyak 18 pesanan tugas akan dianugerahkan secara keseluruhan, di bawah peruntukan perkhidmatan maklumat, perkhidmatan permohonan dan janji temu, pemungutan yuran, penyampaian dokumen, pengurusan giliran, penyediaan kakitangan dan pengumpulan data luar tapak kepada 175 bahagian konsular A.S. di seluruh dunia.

TLScontact mempunyai pengalaman yang luas dalam sektor visa dan telah memproses berjuta-juta visa setiap tahun bagi pihak kerajaan-kerajaan utama di seluruh dunia sejak penubuhannya lebih daripada satu dekad yang lalu.

Mengulas tentang pengumuman itu, Simon Grant, Ketua Pegawai Eksekutif TLScontact, berkata:

“Kami berasa gembira dengan keputusan ini. Kami berharap dapat membantu kerajaan Amerika Syarikat untuk memberikan perkhidmatan bertaraf dunia kepada pemohon visa A.S., memanfaatkan pengalaman kami yang luas dalam sektor visa dan memberi tumpuan untuk memberikan pengalaman pelanggan yang luar biasa.”

TLScontact bekerjasama dengan kerajaan-kerajaan di seluruh dunia untuk menyediakan perkhidmatan visa dan konsular bagi pihak mereka kepada pelancong dan warganegara. TLScontact beroperasi di 90 buah negara dan mengendalikan 150 pusat permohonan visa serta menguruskan lebih 4 juta permohonan visa setiap tahun. TLScontact ialah sebahagian daripada Teleperformance Group, iaitu peneraju global dalam pengurusan pengalaman pelanggan.

Selama 65 tahun, PAE telah mengatasi cabaran paling sukar di dunia dalam penyediaan penyelesaian yang tangkas dan teguh kepada kerajaan A.S. dan sekutunya. Mempunyai tenaga kerja global kira-kira 20,000 orang di kesemua tujuh benua dan di kira-kira 60 buah negara, PAE menyediakan pelbagai perkhidmatan sokongan operasi untuk memenuhi keperluan kritikal pelanggan kami. Ibu pejabat kami terletak di Falls Church, Virginia. Sila temui kami dalam talian di pae.com, di Facebook, Twitter dan LinkedIn.

Keywords: Computer/Electronics Outsourcing Businesses Publishing/Information Service Travel Contracts


Skor GeekBench Terdedah?! Apple A13 Mencapai Single-Core 5415 & Multi-Core 11294!

Hanya tinggal beberapa hari sahaja seluruh dunia akan menyambut ketibaan iPhone 11 pada 10 September (waktu tempatan 11 September, 1am), seperti biasa pelbagai ketirisan sama ada spesifikasi atau reka bentuk telah dikongsikan di laman sesawang.

Terkini, dipercayai ujian benchmark cip Apple A13 terdedah di laman GeekBench dengan skor mencapai 5415 bagi single-core dan 11294 bagi multi-core. Daripada skor ini jelas nampak peningkatan yang agak banyak pada cip A13 berbanding A12, di mana sebanyak 12.7% lebih tinggi pada single-core dan 1.47% pada multi-core.

Mengikut info terdedah sebelum itu, cip A13 berkemampuan mengurangkan kuasa sebanyak 10% dan meningkatkan prestasi sebanyak 7%. Di samping itu, iPhone 11 yang bakal diperkenalkan akan menggunakan cip Apple 13 yang diberi kod nama Cebu, model adalah T8030.


Peraduan Teka Harga HUAWEI Y9 Prime 2019! Anda Berpeluang Membawa Balik Seunit Peranti Baharu Ini!

Hurray~~~ HUAWEI Y9 Prime 2019 bakal diperkenalkan di pasaran tempatan dengan spesifikasi menarik!

Terkini, pihak HUAWEI Malaysia telah mengajurkan satu peraduan meneka harga rasmi HUAWEI Y9 Prime 2019 di laman FB mereka sempena menyambut ketibaan peranti yang mempunyai kamera Auto Pop-Up dan paparan skrin Ultra FullView.

[/video]
[/video]
[/video]
[/video]
[/video]
[/video]
[/video]
[/video]

Peraduan yang bertema Guess the Price: Win A HUAWEI Y9 Prime berlangsung mulai sekarang sehingga 24 Julai 2019, 12 petang. Bagi menyertai peraduan ini, anda perlu menepati langkah yang ditentukan seperti di bawah:

Hanya SEORANG pemenang bertuah akan membawa pulang seunit HUAWEI Y9 Prime 2019 baharu, dan pengumuman akan dibuat pada hari keesokan selepas tamat peraduan ini.


Hebat lah Maybank! E-Dompet MAE Mencecah Lebih 1 Juta Pengguna Hanya Dalam Tempoh 8 Bulan!

Maybank MAE yang dibina atas aplikasi mudah alih Maybank2u, merupakan e-dompet pertama dan satu-satunya di Malaysia dengan kemudahan perbankan, menawarkan pengalaman mobiliti generasi akan datang termasuk keupayaan untuk membuka akaun perbankan melalui e-dompet tanpa perlu melawat cawangan bank.

Kini ia telah berjaya mencapai lebih 1 juta pengguna hanya dalam 8 bulan, jauh mendahului sasaran awal 100,000 pengguna menjelang akhir tahun 2019 seperti yang diumumkan semasa pelancarannya di Mac 2019.

Kira-kira 75% adalah berusia 35 tahun ke bawah, dari segmen ini lebih daripada 40% adalah di bawah 24 tahun sekaligus menunjukkan pengguna muda lebih tertarik kepada kemudahan perbankan digital untuk menguruskan kewangan peribadi mereka menerusi aplikasi mudah alih.

[ Tutorial ] Mudahnya Guna Maybank Anytime Everyone (MAE)!!!


Redmi 7 Rasmi Dengan Harga Bermula RM499 – Sokong Snapdragon 632 + Dwi Kamera 12MP + 2MP + 4000mAh

Selain Redmi Note 7 yang dinanti-nantikan diperkenalkan di pasaran tempatan, dalam pelancaran yang sama juga pihak Redmi telah memperkenalkan Redmi 7, peranti yang baru sahaja dirasmikan di China semalam.

Redmi 7 adalah peranti yang difokuskan pada kelas permulaan, di mana ia dijana Snapdragon 632 bersama pilihan RAM 2GB/3GB, manakala ruangan dalaman adalah 16GB atau 32GB. Kapasiti bateri sebesar 4,000mAh dibekalkan pada paparan skrin Dot Drop yang berukuran 6.26 inci LCD dari TUV Rheinland, di samping sokongan nisbah 19:9 HD+ dan Corning Gorilla Glass 5.

Dikategorikan dalam pasaran permulaan, Redmi 7 hadir bersama dwi-kamera 12MP + 2MP dan kamera hadapan 8MP di bawah sokongan teknologi AI.

Peranti MIUI 10 yang berasaskan Android Pie ini dijual pada harga RM499 bagi versi 2GB + 16GB, manakala RM599 bagi versi 3GB + 32GB, ketersediaan mulai 27 Mac 2019 dan terdapat tiga pilihan warna iaitu Comet Blue, Eclipse Black dan Lunar Red.


Huawei Bawakan Transformasi Digital untuk Industri-industri Melalui Penyelesaian HMS Inovatif

Penyelesaian HMS baharu merupakan sebahagian daripada kolaborasi Huawei dengan pelbagai industri untuk membina pengalaman kehidupan pintar semua-senario

SHANGHAI, 25 September 2020 /PRNewswire/ — Huawei memperkenalkan keupayaan ekosistem Huawei Mobile Services (HMS) terbuka sepenuhnya di HUAWEI CONNECT 2020 di Shanghai hari ini. Zhang Ping‘an, Presiden Khidmat Awan Pengguna, Huawei Consumer Business Group, mengetengahkan penyelesaian HMS yang inovatif daripada Huawei dan jalinan kerjasama dengan pelbagai sektor – termasuk kewangan, kerajaan, pendidikan, perusahaan, hiburan, perniagaan dan banyak lagi – sebagai sebahagian daripada ucapan dasar beliau yang bertajuk, ‘Ayuh Kita Terokai HMS Bersama-sama’.

“Huawei komited utnuk membuka keupayaan perisian, perkakasan dan awan kepada rakan-rakan kongsi industri. Kami berusaha untuk memperkasa semua perniagaan dan industri untuk membawa pengalaman digital kepada lebih ramai pengguna melalui perkhidmatan digital yang inovatif,” kata Zhang.

Dengan keupayaan terbuka sepenuhnya daripada Huawei, rakan-rakan kongsi terdorong untuk menginovasi dan mencapai transformasi digital. Hasilnya, pendigitalisasian dalam sektor-sektor seperti kewangan, kerajaan, pendudukan, perusahaan, hiburan dipercepatkan bagi membolehkannya memperkenalkan perkhidmatan digital yang lebih inklusif dan inovatif.

Sejak beberapa tahun kebelakangan ini, Huawei telah berusaha untuk menyediakan pengalaman kewangan digital bertumpu mudah alih. Sebagai contoh, HUAWEI Wallet telah dinaik taraf untuk merangkumkan beberapa ciri inovatif seperti POS mudah alih, HUAWEI Card dan banyak lagi. Huawei juga membangunkan enjin keselamatan yang direka untuk perlindungan data, akaun, aplikasi dan pembayaran berdasarkan mekanisme keselamatan dan perlindungan yang komprehensif. Ia melibatkan perakuan keselamatan tahap perkakasan, Persekitaran Pelaksanaan Dipercayai (TEE) dan sistem kawalan risiko awan. Keupayaan teras HMS juga dibuka sepenuhnya bagi memperkasa bank-bank dan rakan-rakan industri yang lain untuk menawarkan rangkaian perkhidmatan kewangan digital yang lebih luas.

HUAWEI City Service ialah platform perkhidmatan hal ehwal kerajaan sehenti yang mudah, ditubuhkan bersama-sama rakan-rakan kerajaan tempatan. Ia meliputi 6 bidang yang luas dan lebih daripada 30 perkhidmatan kerajaan yang kerap digunakan termasuk perbelanjaan, perubatan dan perkhidmatan imigresen, antara lain. Pada masa depan, pengguna boleh berurusan dengan semua cawangan kerajaan melalui HUAWEI ID tunggal yang membolehkan mereka mengakses perkhidmatan penduduk tempatan pada bila-bila masa dan di mana-mana sahaja.

Dalam sektor pendidikan dan tenaga kerja, Huawei melancarkan Link Now, platform pendidikan dalam talian dan penyelarasan kerja, menawarkan ciri-ciri seperti pemesejan segera, kolaborasi langsung dan pembelajaran jarak jauh. Huawei berusaha untuk menjadikan pendidikan dan kerjasama antara pasukan kerja lebih mudah dicapai melalui pemerkasaan teknologi. Dengan cara ini, setiap pengguna Huawei di dunia dapat menikmati pengalaman yang dipertingkat dan lebih cekap.

Huawei turut mengumumkan HUAWEI Business Touch di acara tersebut. Ia merupakan platform untuk peniaga bagi menghantar pesanan promosi atau perkhidmatan pelanggan kepada pengguna tepat pada masanya. Pesanan ini boleh dihantar melalui pelbagai saluran, termasuk skrin paling kiri, aplikasi HUAWEI Life Service. Huawei turut memperkenalkan penyelesaian perniagaan pintar berdasarkan peta 2D/3D bersepadu, navigasi AR dan lebih banyak keupayaan, selain penyelesaian mudah alih perusahaan, Huawei Enterprise Manager.

Huawei telah membangunkan penyelesaian tarikan pintar serba baharu untuk sektor pelancongan budaya. Pengguna Huawei dapat menyimpan maklumat seperti eID, pas kemasukan, kunci kereta dan kunci hotel dalam peranti mereka dan seterusnya membawanya secara automatik melalui HUAWEI AI Pass apabila mendekati terminal. Pengguna kemudiannya hanya perlu mengetik terminal dengan peranti dan meneruskan aktiviti mereka. Penyelesaian ini turut menyediakan perkhidmatan seperti cadangan laluan, kemas kini masa sebenar untuk tempat yang menarik serta navigasi AR. Kini, Huawei bekerjasama dengan tempat pemandangan indah Dujiangyan untuk membawa pengalaman perjalanan serba baharu kepada pengunjung.

Huawei telah membuka lima enjin perkhidmatan asas kepada pembangun global termasuk pembayaran, iklan, pelayaran, peta, carian. Melalui HMS Core 5.0, Huawei menyediakan keupayaan perisian, perkakasan dan awan yang utama, memperkasa rakan kongsi dan pembangun untuk mempercepatkan inovasi selain proses pendigitalisasian. Ekosistem HMS Huawei kini merupakan ekosistem aplikasi mudah alih ketiga terbesar di dunia, dengan lebih 1.8 juta pembangun berdaftar di seluruh dunia dan 96,000 aplikasi diintegrasikan dengan HMS Core.

Huawei turut melabur sebanyak USD 1 bilion dalam Shining-Star Programme bagi menggalakkan pembangun untuk menyertai ekosistem HMS dan memberi insentif kepada inovasi dalam pembangunan aplikasi. Dengan rancangan pengembangan yang selanjutnya, Shining-Star Programme secara kumulatif menginspirasikan lebih daripada 10,000 aplikasi inovatif di seluruh dunia termasuk lebih 1,000 rakan kongsi industri vertikal.

Huawei telah bekerjasama dengan rakan kongsi serta pembangun global untuk inovasi dalam transformasi digital selain pelaksanaan program kemasukan digital TECH4ALL. Menuju ke hadapan, Huawei komited untuk membuka lebih banyak keupayaan untuk industri-industri dan sektor-sektor lain bagi mempercepatkan transformasi digital. Ini membolehkan Huawei dan industri-industri menyediakan pengalaman digital yang dipertingkat secara kolaboratif untuk pengguna dan meningkatkan kualiti hidup mereka.

“Di Huawei, kami melihat pembangun, rakan kongsi dan pengguna global kami sebagai bintang yang mencerahkan masa depan. Kami berharap agar dapat bekerjasama dengan bintang-bintang kami bagi menerangi jalan kami di hadapan dan mewujudkan sebuah dunia baharu yang lebih bertenaga,” tambah Zhang.

Foto – https://photos.prnasia.com/prnh/20200924/2927487-1-a?lang=0Foto – https://photos.prnasia.com/prnh/20200924/2927487-1-b?lang=0Foto – https://photos.prnasia.com/prnh/20200924/2927487-1-c?lang=0

Keywords: Computer Networks Computer/Electronics Telecommunications New products/services


Jimat Sehingga RM300 Untuk Nokia 3 Dan Nokia 5

Tawaran menarik oleh HMD Global untuk bulan Disember ini kepada anda semua. Bagi anda yang mencari telefon pintar kelas permulaan atau kelas pertengahan. HMD menyediakan peranti Nokia 3 dan Nokia 5 pada harga yang lebih rendah daripada biasa.

Sepanjang akhir tahun ini, harga untuk Nokia 3 telah diturunkan kepada RM499 (asal RM599) dan Nokia 5 kepada RM699 (asal RM799). Sebagai tambahan, pelanggan juga akan menerima hadiah aksesori telefon bernilai RM150 untuk Nokia 3 dan RM200 untuk Nokia 5.

Ini bermakna pelanggan juga boleh berjimat wang sehingga RM300 untuk sebuah peranti Nokia. Bagi yang berminat untuk mendapatkannya, promosi ini terhad untuk bulan ini sahaja.

Untuk mengetahui lokasi kedai yang mengambil bahagian, boleh layari Facebook Nokia Malaysia.

Reviu Eksklusif: Nokia 3 & Nokia 5 – Dengan Sentuhan Antaramuka Asal Android Nougat


Pertandingan Dan Bengkel Fotografi Anjuran OPPO

Bagi meraikan tahun yang besar untuk fotografi mudah alih, terutamanya pada peranti telefon pintar, OPPO akan menganjurkan peraduan fotografi yang menawarkan pelbagai hadiah kepada anda semua. Untuk mengambil bahagian, anda boleh pergi ke Facebook OPPO semasa tempoh peraduan berlangsung dari 5 April 2017 sehingga 21 April 2017 (sehingga jam 3 petang). Semua gambar yang dihantar mestilah diambil menggunakan peranti pintar OPPO.

Bersama-sama dengan peraduan ini, OPPO Malaysia akan menganjurkan bengkel fotografi bagi meningkatkan kemahiran fotografi mudah alih para pengguna OPPO. Bengkel ini akan dikendalikan jurugambar terkenal seperti Kim Teoh, Asmady dan Keda.Z. Terdapat tiga sesi bengkel fotografi yang akan diadakan di Cafe de Flore, stesen Johor Bahru (8 April 2017), 163-D-6-20, OPPO Concept Store, Gurney Paragon Mall (15 April 2017) dan Stesen Kuala Lumpur (lokasi akan diumumkan, sila rujuk kepada OPPO Facebook Official Page) pada 29 April 2017.

Peserta boleh menghantar karya mereka, bersama-sama dengan penerangan foto untuk oppor9s.photography@gmail.com. Keputusan akan diumumkan pada 22 April 2017, hanya pemenang sahaja akan dimaklumkan.


[Tutorial] iOS 11 Public Beta, Bagaimana Cara Memasang Pada Peranti iOS Anda?!

Anda memiliki peranti iOS dan tidak sabar lagi untuk mencuba sendiri kemas kini terbaru iOS 11?! Nampaknya kini anda sudah boleh memuat turun dan memasang sendiri secara manual kemas kini terbaru tersebut kerana pihak Apple telah memperkenalkan secara rasmi versi Public Beta untuk dicuba oleh pemilik peranti iOS di luar sana secara percuma.

Tetapi ingin diingatkan bahawa kemas kini iOS 11 Public Beta ini masih lagi dalam peringkat percubaan dan anda mungkin akan berhadapan dengan pelbagai isu, jadi sekiranya anda tetap masih ingin mencubanya, ikuti proses yang akan dikongsikan oleh kami seperti berikut…

Ingin kami tegaskan di sini bahawa tidak semua peranti iOS menyokong kemas kini iOS 11, jadi sila rujuk senarai kesesuaian peranti seperti di bawah:

Perhatian!
Apple menyarankan anda untuk menjalankan proses salinan (backup)
menggunakan iTunes sebelum menjalankan proses pemasangan iOS 11 Public Beta.
Anda juga disarankan untuk mencuba iOS 11 Public Beta ini pada peranti iOS
kedua dan bukannya pada peranti utama iPhone atau iPad milik anda kerana ia
mungkin akan berhadapan dengan isu atau bugs yang tidak sesuai untuk
penggunaan harian.

● Akses Safari pada peranti iOS anda dan masukkan pautan beta.

● Sekiranya anda belum pernah mendaftar, klik butang Sign up dan masukkan Apple ID dan juga kata laluan yang betul.

● Apabila telah berjaya mendaftar, paparan baru akan dipaparkan iaitu Guide for Public Betas.

● Tatal paparan skrin ke bawah dan pada bahagian Get Started, klik pautan ‘enroll your iOS device’.

● Satu lagi paparan baru akan dipaparkan dan anda perlu menatal paparan skrin ke bawah dan klik pada butang Download profile di ruangan 2. Download Profile.

● Klik butang ‘Allow’ untuk meneruskan proses seterusnya dan kini satu tetingkap baru akan dipaparkan iaitu Install Profile. Anda hanya perlu klik pada menu Install di bahagian atas kanan skrin.

● Masukkan kata laluan yang anda telah tetapkan pada peranti sebelum ini.

● Tetingkap ‘Consent’ akan dipaparkan pada skrin dan anda hanya perlu klik pada menu Install yang terletak di bahagian atas kanan skrin.

● Sebaik sahaja menu itu dipilih, klik sekali lagi pada butang Install yang terpapar pada bahagian bawah skrin.

● Untuk meneruskan proses muat turun dan pemasangan, anda perlu klik pada butang Restart yang dipaparkan pada skrin.

● Apabila peranti iOS anda telah berjaya di restart, akses Settings dan klik pada menu General.

● Kemudian klik pula pada menu Software Update.

● Klik pada menu Download and Install dan proses muat turun iOS 11 Public Beta akan mula dijalankan secara automatik selepas kata laluan dimasukkan.

● Apabila proses kemas kini habis dimuat turun, klik butang Install Now dan peranti iOS akan mula menjalankan proses pemasangan iOS 11 Public Beta.

● Sebaik sahaja proses pemasangan berjaya dijalankan, peranti iOS anda akan dihidupkan semula dan kini ia telah berjaya dioperasikan dengan iOS 11 Public Beta.


Xiaomi Mi Band 2, Xiaomi Mi Power Bank 10000mAh USB Type-C & iHealth Box

Xiaomi baru-baru ini telah mengadakan acara istimewa di China, di mana mereka telah melancarkan smartphone berskrin besar iaitu Xiaomi Mi Max dengan paparan antaramuka MIUI 8.

Seiring dengan pelancaran tersebut, Xiaomi turut mempamerkan sebuah gelang tangan pintar terbaru mereka yang diberi nama Mi Band 2. Berbeza dengan model sebelum ini, kini ia menampilkan paparan skrin, namun masih tiada maklumat lengkap mengenai peranti ini.

Sebuah lagi aksesori yang ditunjukkan oleh CEO Xiaomi adalah Mi Power Bank yang menawarkan kapasiti bateri 10,000mAh dengan sokongan kabel USB Type-C. Ia akan dijual di pasaran China pada harga RMB 150 (RM 93).

Manakala produk terakhir yang diperlihatkan pada acara tersebut adalah iHealth Box iaitu produk keluaran Mijia. Ia berfungsi sebagai memantau tekanan darah dan degupan jantung serta pada masa yang sama akan terus menghantar data ke smartphone melalui sokongan WiFi. iHealth Box ini juga dilengkapi dengan 4.3 inci skrin berwarna, nampaknya lebih menarik berbanding dengan pesaing yang lain. Harga pasarannya ialah RMB 399 (RM 247).


Lenovo Perkenal Barisan Produk Gaming Baharu – Harga Bermula RM3,649

Lenovo Malaysia hari ini mengumumkan ketersediaan barisan baru produk gaming keluarannya untuk pasaran tempatan. Barisan produk berkenaan adalah Lenovo Legion Y740, Lenovo Legion Y540, Lenovo Legion Y44w dan Lenovo IdeaPad L340 Gaming. Keempat-empat produk ini menggunakan pemproses Intel Core generasi ke- 9 dan menawarkan spesifikasi berbeza dengan keupayaan mengagumkan.

Lenovo Legion Y740 menggunakan skrin paparan bersaiz 15 inci bersama kadar segar semula 144Hz. Peranti ini didatangkan dengan NVIDIA G-SYNC display di samping menyokong teknologi Dolby Vision, Dolby Atmos dan Dolby Sound Radar. Tanda harga bagi peranti ini adalah bermula RM7,523.05 dan kini telah tersedia di pasaran tempatan.

Lenovo Legion Y540 pula menggunakan paparan skrin dengan saiz 15 inci dan dikuasakan dengan kad grafik GeForce RTX 2060. Berat peranti ini adalah sekitar 2.3kg. Lebih menarik, komputer riba ini boleh bertahan selama 6 jam dan disertakan sistem penyejukan dinaiktaraf – Coldfront Cooling System. Peranti ini turut menyokong teknologi Dolby Atmos dan Harman Kardon Speaker. Lenovo Legion Y540 ditawarkan pada harga bermula RM3,699.

Lenovo Legion Y44w hadir dengan skrin paparan yang bersaiz luas iaitu sebesar 43.3 inci bersama kadar segar semula 144Hz. Paparan luas ini bukan sahaja memberi sudut penglihatan terbaik bahkan ia membolehkan pemain melihat latar permainan dalam mod panorama. Lenovo Legion Y44w juga boleh disambung dengan pelbagai peranti lain seperti desktop tower, notebook dan telefon pintar ke dalam satu skrin yang boleh diubahsuaikan. Peranti ini dijual pada harga bermula RM3,999.

Lenovo IdeaPad L340 Gaming membawakan skrin bersaiz 15 inci dan berat sebanyak 2.1kg. Peranti ini menggunakan intel Core generasi ke-9 i7-9705H di samping kad grafik NVIDIA GeForce GTX 1650. Untuk pengalaman permainan yang lebih baik, ia juga didatangkan dengan pilihan penyimpanan Intel Optane untuk pelancaran permainan yang lebih cepat. Lenovo IdeaPad L340 Gaming ditawarkan pada harga bermula RM3,649.

Bagi yang berminat, keempat-empat produk kini telah pun ditawarkan untuk pasaran tempatan. Anda boleh mendapatkannya menerusi beberapa saluran berbeza seperti pembelian atas talian dan kedai rasmi Lenovo di seluruh Malaysia. Untuk maklumat penuh dan lanjut berkenaan produk, sila layari Lenovo Malaysia.


Studio Magnus Games Bekerjasama Dengan 505 Games Untuk Melancarkan Re:Legend

Magnus Games Studio dari Malaysia yang popular dengan permainan Re:Legend telah bekerjasama dengan 505 Games untuk mengeluarkan permainan tersebut.

Menurut pengasas Magnus Game Studio, DC Gan menyatakan dia sangat berbangga dengan kerjasama ini dan berharap pemain dapat mengembangkan lagi permainan Re:Legend secara global. Selain itu, mereka juga sedang membina beta terbuka untuk pemain di mana mereka berpeluang untuk mencubanya sebelum dilancarkan.

Re:Legend adalah permainan raksasa yang mengandungi elemen-elemen memancing, berkebun, pembinaan dan pelbagai lagi. Melalui permainan ini, anda berupaya untuk membina kebun sendiri, menjana raksasa dan mengembara untuk mencari barangan untuj meningkatkan lagi taraf pemainan. Anda juga boleh bermain secara berkumpulan sehingga empat orang pemain secara atas talian.

Buat masa ini, tarikh pelancaran bagi permainan masih lagi belum diumumkan. Namun Magnus Games Studio menyatakan bahawa mereka sedang membangunnya dengan baik dan akan melancarkannya pada tahun 2018 ini.


Pra Tempahan HUAWEI MateView & MateView GT – Paparan Berprestasi Tinggi Yang Memenuhi Semua Keperluan!

HUAWEI MateView dan HUAWEI MateView GT masing-masing akan dijual di Malaysia pada harga RM 2,988 dan RM 2,488.

Mulai sekarang hingga 21 Julai, HUAWEI MateView dan MateView GT boleh dipesan lebih awal di HUAWEI Store Online, HUAWEI Experience Store, kedai utama Lazada Huawei dan kedai rasmi Shopee Huawei. Pengguna yang membuat pembelian dalam tempoh pra-pesanan boleh mendapat rebat segera sebanyak RM100 dan HUAWEI WIFI AX3 Dual Core bernilai RM199.

Mulai sekarang hingga 17 Julai 2021, HUAWEI Store mengadakan acara musim panas. Pengguna dapat menikmati potongan eksklusif dalam talian di Huawei Mall melalui acara musim panas Huawei Mall, mewujudkan pengalaman pejabat, hiburan, dan kecergasan.


Samsung Memulakan 2017 Dengan Pelancaran Siri Terbaru Galaxy A (2017)

Samsung memulakan tahun 2017 dengan memperkenalkan dua peranti terbaru di bawah siri Galaxy A dengan model Galaxy A7 (2017) dan A5 (2017).

Meneruskan reputasi mereka dalam penghasilan peranti yang bermutu tinggi dari segi rekaan dan kualiti binaan, Galaxy A7 (2017) dan Galaxy A5 (2017) dibina menggunakan gabungan kerangka besi dan panel gelas di mana kita sekali lagi dapat melihat rekaan sisi melengkung pada edisi terbaru ini.

Kedua-dua peranti ini juga merupakan peranti kelas pertengahan pertama dari Samsung yang hadir dengan pengkelasan IP68 di mana ia mampu bertahan di kawasan berdebu dan juga kalis air. Jadi anda tidak perlu risau apabila melakukan apa sahaja aktiviti luar, asalkan jangan pula merendam peranti ini lebih dalam daripada 1.5 meter, lebih daripada 30 minit.

Skrin AMOLED sememangnya sudah sinonim dengan nama Samsung, pada siri terbaru ini Galaxy A7 (2017) dilengkapi skrin AMOLED Full HD 5.7 inci, manakala Galaxy A5 (2017) pula mempunyai skrin AMOLED Full HD 5.2 inci. Selain itu kapasiti bateri siri terbaru ini juga dipertingkatkan berbanding siri lalu, dengan Galaxy A7 (2017) dilengkapi bateri 3600mAh dan Galaxy A5 pula berkapasiti 3000mAh. Kedua-dua peranti menyokong fungsi fast charge.

Seiring dengan pelancaran siri Galaxy A terbaru ini, Samsung juga mengumumkan bahawa Samsung Pay sudah sedia untuk digunakan pada peranti ini dengan menggunakan teknologi NFC (near field communication) dan juga MST (Magnetic Secure Transmission). Buat masa ini, hanya pengguna Maybank yang berada di dalam program Open Beta sahaja menikmati fungsi ini, namun tidak lama lagi servis ini akan dibuka dengan kerjasama CIMB, Citibank dan Standard Chartered.

Buat masa ini, Galaxy A7 (2017) dan A5 (2017) ditawarkan di dalam variasi warna Black Sky dan Gold Sand, namun jika anda berminat dengan dua warna lain, iaitu Blue Mist dan Peach Cloud, anda perlu menunggus sedikit masa lagi kerana ia akan tiba lambat sedikit berbanding dua warna yang disebut awal tadi.

Samsung Galaxy A7 (2017) dijual pada harga RM 1,899 dan A5 (2017) pula RM 1,699.

Bagi mereka yang ingin melakukan pra-tempah, anda boleh pergi ke mana-mana stor Samsung yang mengambil bahagian untuk menempah peranti ini sekaligus mendapat tawaran istimewa dari Samsung, iaitu sebuah peranti headphone Level U Pro bernilai RM 399 bagi setiap tempahan peranti.

Pra-tempah ini akan bermula 6 Januari sehingga 22 Januari 15 Januari 2017. Pra-tempah atas talian pula boleh dilakukan di Lazada dan 11street.


iPad Mini 6 Dijangka Akan Tersedia Pada Separuh Kedua Tahun 2021!

Penganalisis rantaian bekalan Ming-Chi Kuo mengatakan bahawa Apple merancang untuk melancarkan iPad mini generasi keenam pada separuh kedua tahun ini, yang menunjukkan bahawa pelepasan iPad bersaiz kecil akan ditangguhkan. Dalam pernyataan yang berkaitan dengan pelancaran iPhone dilipat 8 inci pada tahun 2023, Ming-Chi Kuo mengatakan bahawa perubahan global baru-baru ini telah menyumbang kepada pertumbuhan penjualan iPad, dan model iPad Pro 11 inci dan 12.9 inci yang baru dilancarkan dijangka akan meningkatkan jualan.

Sebagai tambahan, mini iPad baru pada separuh kedua tahun ini akan terus membantu pertumbuhan perniagaan iPad.

Ming-Chi Guo dan DigiTimes sebelum ini menyatakan bahawaiPad mini baru yang asli akan dilancarkan pada separuh pertama tahun ini. Mungkin kerana kekangan bekalan, iPad baru yang murah kini nampaknya ditunda ke separuh kedua tahun 2021.

iPad Mini baru dijangka menggunakan paparan 8,4 inci, bezel yang lebih nipis, dan terus dilengkapi dengan Touch ID Home Button dan port Lightning. Bagi pelanggan yang ingin memanfaatkan reka bentuk semula utama iPad terkecil, iPad mini baru mungkin mengecewakan mereka, dan perubahannya mungkin masih kecil berbanding iPad Air dan iPad Pro.

Dalam jangka masa panjang, Apple sedang mengembangkan iPad mini yang dilengkapi dengan paparan miniLED, yang baru-baru ini muncul di iPad Pro 12.9 inci. Berbanding dengan paparan LCD semasa, ia akan membantu memberikan warna hitam yang lebih nice, sambil memberikan ciri kontras dan HDR yang lebih baik.


vivo Y95 Kini Rasmi Di India – Sokong Bateri 4,030mAh, Kamera AI Swafoto 20MP & Snapdragon 439

Baru-baru ini kami ada berkongsi dengan anda mengenai peranti dari kategori kelas pertengahan vivo, iaitu vivo Y95.

Baca juga : TERTIRIS! vivo Y95 Hadir Bersama 20MP AI Swafoto!

Kini, vivo Y95 telah diperkenalkan secara rasmi di India dan ia merupakan peranti siri Y pertama yang menggunakan rekaan paparan titisan air, atau lebih dikenali sebagai Halo FullView Display sepertimana V11.

Menampilkan paparan skrin 6.22 inci HD+ (1520 x 720 piksel), telefon pintar ini turut dikuasakan oleh cip pemproses Snapdragon 439 bersama 4GB RAM dan 64GB ROM dengan sokongan kad microSD sehingga 256GB. Ternyata ia juga merupakan peranti pertama yang menggunakan cip pemproses ini.

Lebih menarik, vivo Y95 juga hadir bersama dwi-kamera utama 13MP + 2MP dengan LED Flash, manakala kamera hadapan juga menyokong AI Swafoto dengan resolusi 20MP. Peranti ini dibekalkan bateri berkapasiti 4,030mAh, di bawah sokongan sistem operasi Android 8.1 Oreo dan antaramuka Funtouch OS 4.5.

Sistem keselamatan pengimbas cap jari masih kekal sama di panel belakang, serta terdapat dalam dua pilihan warna iaitu Nebula Purple dan Starry Black. vivo Y95 ditawarkan pada harga Rs. 16,990 (kira-kira RM1,006).


Pameran Digi 5GDP Di Langkawi – Pamer Demonstrasi Pemindahan Data Perubatan Masa Nyata Dikuasakan Oleh 5G

Digi baru – baru ini menganjurkan demonstrasi secara langsung (LIVE) pemindahan data perubatan masa nyata 5G antara paramedik di dalam ambulans dan doktor 5G pertama Malaysia di Hospital Sultanah Maliha Langkawi. Demonstrasi dipersembahkan dalam pameran Digi 5GDP yang berlangsung di Langkawi. Turut hadir dan menjadi saksi pelancaran demonstrasi ialah YAB Tun Dr. Mahathir Mohamad.

Penstrukturan berterusan data pesakit ini bakal mencipta pengalaman penjagaan pesakit yang lebih baik dan hasil peningkatan kehidupan lebih baik. Gigabait data perubatan kini boleh dipindahkan pada kelajuan pantas untuk pelbagai peranti ketika dalam keadaan kecemasan. Perkara ini bakal beri impak positif dan penting di mana membolehkan pemantauan dan diagnosis penjagaan kesihatan jarak jauh – bermakna kesihatan dapat diakses oleh semua orang meskipun dalam kawasan yang sukar dijangkau.

Pameran ini adalah hasil kerjasama Kementerian Kesihatan, Collaborative Research In Engineering, Science & Technology (CREST) dan ZTE – dilaksanakan olehSuruhanjaya Komunikasi dan Multimedia Malaysia (SKMM) dalam usaha memupuk penggunaan 5G dalam persekitaran sebenar tetapi dikawal. Maklumat lanjut, layari Digi.


Kempen Promosi Samsung Galaxy Tab Sehingga RM530 Sempena Hari Merdeka Ke-61

Seluruh rakyat Malaysia akan menyambut hari kebesaran Hari Merdeka yang ke-61 pada tanggal 31 Ogos ini, sempena dengan perayaan ini Samsung Malaysia telah menganjurkan satu kempen promosi Merdeka Galaxy Tab untuk peminat Tab.

Penjimatan hebat sehingga RM530 ditawarkan kepada pelanggan Galaxy Tab yang berminat untuk memiliki salah satu daripadanya. Kempen ini bermula hari ini hingga 31 Ogos 2018, anda boleh melawati mana-mana kedai sah Samsung atau laman e-dagang untuk menikmati tawaran hebat ini!

Harga promosi bagi setiap Galaxy Tab boleh rujuk jaduah di bawah:

Maklumat lanjut layari laman rasmi kempen promosi Merdeka Galaxy Tab


Beli HUAWEI Y9 Prime (2019) & Rebut Peluang Menangi Sebuah Mercedes Di Karnival HUAWEI 2019!

Hello! Hello! Karnival HUAWEI 2019 kini datang lagi! Ewah…Kali ini lebih hangat dan meriah! Memang rugi siapa yang terlepas karnival kali ini. Bermacam-macam aktiviti menarik dan ganjaran hebat bernilai sehingga RM1,000,000 untuk direbut. WOWWW! Memang terbaik beb!

Karnival bermula hari ini hingga 4 Ogos 2019 dengan pelbagai aktiviti menarik disediakan khas buat orang ramai. Antara aktiviti menarik disediakan sepanjang karnival ini ialah cabutan bertuah, Permainan Spin & Win atau Draw Dip dan Member Center Rewards (muat turun di Huawei AppGallery). Pada masa sama, HUAWEI turut hadir dengan harga baharu yang menarik untuk sejumlah peranti mereka.

Bagi menyertai aktiviti cabutan bertuah dan Permainan Spin & Win atau Draw Dip, korang perlu membeli mana-mana peranti HUAWEI terpilih bagi melayakkan mengambil bahagian. Manakala, aktiviti Member Center Rewards pula terbuka untuk pengguna HUAWEI sedia ada.

Aktiviti Cabutan Bertuah – Setelah membeli peranti, korang hanya perlu log masuk ke laman web HUAWEI VIP dan klik pada pautan HUAWEI Carnival. Kemudian, jawab satu soalan mudah dan isikan butiran peribadi dengan lengkap. Lampirkan juga bukti pembelian (resit pembelian peranti) – WAJIB YA! Pemenang akan diumumkan pada 30 Ogos 2019!

Permainan Spin & Win atau Draw Dip – Setelah membeli peranti dan lengkapkan borang penebusan, korang dikehendaki pergi ke mana-mana 30 hotspot yang mengambil bahagian untuk proses penebusan hadiah.

Member Center Rewards – Pengguna baru HUAWEI AppGallery perlu mendaftar HUAWEI ID dan muat turun App MemberCenter bagi berpeluang mendapatkan hadiah. Bagi pengguna sedia ada yang berkungjung mana-mana 30 hotspot dan muat turun Aplikasi MemberCenter daripada AppGallery layak menerima HUAWEI point bernilai RM10. Untuk pengguna sedia ada yang berkunjung ke hotspot sekitar Lembah Klang dan muat turun aplikasi Dah Makan daripada AppGallery layak menerima baucar bernilai RM50.

Ha, amacam mudahkan? Kan? Kan? Tapi, lagi seronok semua aktiviti ini akan dapat hadiah best wehh! Betul, tak tipu-tipu okay! Tapi apa hadiahnya?

Korang berpeluang menangi hadiah bernilai sehingga RM1,000,000- termasuk sebuah Mercedes-Benz GLA 200 Night Edition, E-Bike Orbit, Electric Scooter Starlight dan banyak lagi! Seronoknya! Senangnya lah nak dapat hadiah kan?

Karnival ini turut diadakan selari dengan pengenalan HUAWEI Y9 Prime (2019) yang mana kini tersedia pada hanya RM899! Kalau korang nak tahu, peranti ini merupakan telefon HUAWEI pertama dengan kamera auto pop-up. Boleh turun naik! Canggih weh!

Dengan skrin penuh, HUAWEI Y9 Prime (2019) menawarkan paparan 6.59″ Ultra FullView Display dengan resolusi FHD+. Kualiti skrin memang jelas, terang dan nyata! Puas bak hang! Enjin dalaman diperkasa oleh cipset Kirin 710F dan mempunyai storan cukup besar iaitu 4GB RAM + 128GB ROM.

Kamera utama sangat unik dengan persediaan sistem tri-kamera yang power – menampilkan gabungan lensa 16MP (f/1.8) + 2MP (f/2.4) + 8MP. Bukan itu sahaja, kamera selfie pun tak nak kalah – lensa sebesar 16MP (f/2.0). Cantik macam Wany Hasrita la korang lepas ni…

HUAWEI Y9 Prime (2019) bukan sahaja power bab design tapi ia juga ada bateri yang besar. 4,000mAh beb! Haaa…Gunalah korang sampai lebam. Power betul HUAWEI Y9 Prime (2019) ni wehh! Korang wajib beli!

Ada lagi yang menarik!!! Peranti HUAWEI turut menerima kemas kini harga terbaru seperti di bawah:

• Huawei Mate20 Pro (RM2,999 > RM2,599)
• Huawei Mate20 (RM2,399 > RM2,099）
• Huawei Mate20 X (RM2,899 > RM2,599)
• Huawei P30 Pro (RM4,399 > RM3,899)
• Huawei nova 4e (RM1,199 > RM999)
• Huawei Y7 Pro 2019 (RM649 > RM599)

Menarik kan? Jadi jangan lepaskan peluang dan sama-sama kita memeriahkan HUAWEI Carnival kali ini! Jangan lupa tau, lambat nangis tepi bucu katil nanti. Tak dapat kami nak menolongnyaaa…

Ingat taw! Lagi banyak korang berbelanja, lagi besar peluang nak menang semua hadiah menarik tu! Korang juga boleh layari HUAWEI Official Store untuk lebih banyak promosi menarik lain. Maklumat lanjut, kunjungi kedai Huawei terdekat atau hubungi talian perkhidmatan di 1800-22-0086.

Reviu Eksklusif: HUAWEI Y9 Prime 2019 – Keunggulan, Keunikan, Dan Berkuasa Bagi Kelasnya!!


Spesikasi OnePlus 9 Terdedah?? Hadir Dengan LEnsa Utama 50MP??

Ada satu maklumat terdedah mengenai OnePlus 9 apabila dikhabarkan ia bakal hadir dengan lensa 50MP + 20MP + 12MP bagi kamera belakang?

Pastinya bagi model OnePlus 9 Pro pula, ia bakal hadir dengan spesifikasi kamera yang lebih berkuasa berbanding versi OnePlus 9 namun tiada lagi maklumat terdedah mengenainya.

SPesifikasi lain juga masih belum didedahkan. Jadi kita harus bersabar menantikan kehadiran peranti ini.


Cloud4C melantik Paresh Shetty sebagai Presiden Jualan

– Beliau akan memberikan kepimpinan eksekutif untuk mengubah pertumbuhan perniagaan di seluruh dunia

SINGAPURA, 11 September 2020 /PRNewswire/ —  Cloud4C, Penyedia Perkhidmatan Awan Terurus yang terkemuka di dunia, telah mengumumkan pelantikan Paresh Shetty sebagai Presiden Jualan syarikat. Beliau akan memberikan kepimpinan eksekutif untuk mengubah pertumbuhan dan akan memimpin penjualan global untuk perkhidmatan awan dan juga kolokasi disebabkan syarikat tersebut merancang untuk menggabungkan jejak geografinya di lapan puluh buah negara.

Paresh Shetty membawa pengalaman yang bernilai selama dua setengah dekad dalam mengembangkan perniagaan dengan pantas dan menguntungkan. Fokus strategiknya kepada pelanggan dan pertumbuhan akan membantu meningkatkan bahagian pasaran Cloud4C di India dan pasaran global dalam segmen perniagaan mereka melalui perkongsian teknologi, pakatan dan kolaborasi.

Sridhar Pinnapureddy, Pengasas dan Ketua Pegawai Eksekutif, Cloud4C, berkata, “Ketika kami terus mengintegrasikan tujuan kami dengan budaya keseluruhan dan strategi pertumbuhan global, saya dengan berbesar hati mengalu-alukan kedatangan Paresh ke keluarga Cloud4C. Sebagai pemimpin serba boleh, dinamik, berwawasan dan bertransformasi, beliau telah memimpin banyak organisasi ke tahap yang lebih tinggi. Saya yakin pengalamannya yang pelbagai dengan industri dan pemikiran yang berwawasan akan memandu pertumbuhan di Cloud4C. Di Paresh, kami bukan hanya mempunyai pemimpin yang terfokus pada pertumbuhan tetapi juga insan yang murni hatinya serta menunjukkan sifat empati kepada pelanggan dan pekerja – satu sifat kepimpinan utama yang akan membentuk masa depan organisasi kami.”

“Saya teruja untuk menyertai Cloud4C – salah sebuah syarikat awan yang sedang berkembang pesat di seluruh dunia. Di sepanjang karier saya, saya telah bekerja dalam pelbagai perniagaan dan teknologi yang membantu mendorong pertumbuhan dan mewujudkan nilai untuk pemegang taruh. Di Cloud4C, saya akan berusaha saya meneruskan tradisi organisasi yang hebat yang mengutamakan pelanggan dan pekerja. Dengan kepimpinan yang dinamik dari lembaga pengarah, saya berharap dapat memanfaatkan kekuatan teknologi untuk memperkuat CIO dan pembuat keputusan IT dan para pelanggan yang kami berikan perkhidmatan di seluruh dunia,” kata Paresh Shetty, Presiden Jualan.

Paresh Shetty menyertai Cloud4C dari Vodafone Idea di mana dia berkhidmat sebagai Presiden, memimpin segmen perniagaan merangkumi penyelesaian perusahaan, kerajaan, perkhidmatan mudah alih dan penyelesaian perisian. Kerjayanya yang cemerlang merangkumi pelbagai syarikat multinasional India dan global termasuk HP, Xerox dan L&T dalam beberapa peranan kepimpinan.

Cloud4C adalah Penyedia Perkhidmatan Awan Diuruskan yang terkemuka di dunia yang memberikan perkhidmatan kepada 4,000 pelanggan di 25 buah Negara dan di 50 lokasi termasuk 60 daripada Fortune 500 syarikat Multinasional Global. Syarikat ini menyediakan perkhidmatan awan (awam, swasta, hibrid) dan awan komuniti (Awan Komuniti Perbankan, Awan Komuniti SAP), penghijrahan awan pada hiperskala seperti AWS, Microsoft Azure, Google Cloud, perkhidmatan pengurusan awan untuk pengguna akhir, perkhidmatan pemulihan bencana, perkhidmatan keselamatan terurus dan membantu perniagaan mematuhi undang-undang kedaulatan data yang ketat di negara masing-masing.

Syarikat tersebut merancang untuk memperluas jejak geografinya ke 80 buah negara dan di 160 lokasi di seluruh dunia dalam masa 36 hingga 48 bulan akan datang.

Perhubungan Media:B.S. RaoNaib Presiden dan Ketua Global (PR dan Komunikasi)Perkhidmatan Cloud4Cbsrao@cloud4c.comwww.cloud4c.com

Keywords: Computer Networks Computer Software Computer/Electronics Telecommunications Personnel announcements Data Analytics


Penggunaan Smartphone Di Sekolah Akan Dipertimbangkan – Kementerian Pendidikan Malaysia

Kementerian Pendidikan Malaysia hari ini mempertimbangkan penggunaan telefon pintar di dalam kelas hanya untuk bantuan dalam pembelajaran sahaja. Menurut Datuk Seri Mahdzir Khalid selaku menteri yang bertanggungjawab memberitahu bahawa, kementeriannya akan mengubah undang-undang sedia ada yang tidak membenarkan penggunaan telefon pintar di dalam kelas selaras dengan teknologi yang semakin maju.

Ilmu di hujung jari kini mudah didapati di laman sesawang dan dapat menjimatkan masa pembelajaran. Selain itu, beliau juga bercadang untuk menaik taraf kelajuan Internet yang digunakan di setiap sekolah pada masa kini. Namun jika cadangan ini diteruskan, pihak kementerian perlu memantau penggunaanya di dalam kelas dan tidak memandang remeh berikutan laman sesawang juga boleh disalah guna pada perkara yang tidak bermoral.


UL Majukan Keupayaan untuk Pengilang Produk dan Peralatan Elektronik untuk Masuki Pasaran Mexico dengan pantas

Kementerian Ekonomi Mexico anugerah perjanjian pengiktirafan bersama UL pertama untuk benarkan pengujian produk elektronik di luar Mexico

NORTHBROOK, Illinois, 31 Ogos 2020 /PRNewswire/ — UL, sebuah syarikat sains keselamatan global yang terkemuka, hari ini mengumumkan bahawa Kementerian Ekonomi Mexico, Direktorat Besar Piawaian (DGN), telah memberikan hak kepada UL untuk melaksanakan pengujian keselamatan dan kecekapan tenaga secara global untuk produk dan peralatan elektronik yang diimport ke negara tersebut. Ini termasuk ujian keselamatan untuk produk dan peralatan audio, video dan teknologi maklumat dan sistem kuasa tidak putus (UPS) serta ujian kecekapan tenaga untuk mesin basuh, peti sejuk dan penyejuk beku kediaman dan komersial, motor, pencahayaan, bekalan kuasa luaran dan produk dan peralatan yang memerlukan kuasa siap sedia.

Dengan keupayaan semasa untuk melakukan ujian keselamatan dan kecekapan tenaga di makmal UL atau yang diluluskan UL di luar Mexico, mengikut piawaian rasmi Mexico, Norma Oficial Mexicana dan Oficial Mexico Standard (NOM) dan Mexican Standard (NMX), UL dapat membantu mengurangkan masa dan kos untuk memasarkan akses produk ke pasaran Mexico.

Penetapan ujian keselamatan, yang pertama untuk mana-mana syarikat pengujian, pemeriksaan dan pensijilan antarabangsa, berlaku untuk produk dan peralatan tertentu seperti yang dikenal pasti oleh kategori NOM dan NMX. Kumpulan produk dan peralatan merangkumi:

Menurut Bank Dunia, Mexico – dengan jumlah penduduk lebih daripada 130 juta dan kenaikan tahap pendapatan dan daya perbelanjaan – mempunyai ekonomi ke-11 terbesar di dunia dan ekonomi kedua terbesar di Amerika Latin.

“Dengan pertumbuhan Mexico yang meningkat, muncul permintaan yang lebih besar untuk lebih banyak bahan habis guna, menyumbang kepada peningkatan keperluan untuk pengawasan peraturan keselamatan dan jaminan tambahan,” kata Carlos Correia, naib presiden kanan dan pengurus besar UL di Amerika Latin. “Dengan designasi DGN ini, UL kini dapat memenuhi keperluan tersebut dengan menggunakan rangkaian makmal global dan kemudahan ujian terbaik untuk membantu pengeluar produk dan peralatan elektronik memenuhi syarat keselamatan dan jaminan Mexico yang diperlukan dan membuka jalan untuk kemasukan pasaran Mexico yang pantas dan lancar.”

Sebagai tambahan kepada ujian keselamatan, DGN telah menetapkan bahawa UL kini dapat melakukan pengujian kecekapan tenaga, termasuk syarat untuk Energy Star atau Canada Standards Association, di kemudahan UL di luar Mexico. Piawaian NOM yang berkenaan merangkumi:

“Kami tahu bahawa menavigasi landskap peraturan pasaran global adalah tugas yang kompleks dan mencabar. COVID-19 telah menambahkan satu lagi tahap kerumitan. Dengan designasi ini, pelanggan dapat menguji produk dan peralatan mereka lebih dekat dengan kemudahan pengeluaran mereka dan mengurangkan kelewatan akibat pandemik,” kata Helena Wolf, pengarah kanan bahagian Pensijilan Antarabangsa UL. “Kami bersedia untuk memenuhi keperluan akses pasaran global, dengan pakar dan kemudahan kami di seluruh dunia – untuk membantu memastikan kemasukan pasaran Mexico yang lancar.”

UL membantu mewujudkan dunia yang lebih baik dengan menerapkan sains untuk menyelesaikan cabaran keselamatan, jaminan dan kelestarian. Kami memperkasakan kepercayaan dengan membolehkan penggunaan produk dan teknologi baharu yang inovatif dengan selamat. Semua orang di UL berkongsi semangat dan keghairahan untuk menjadikan dunia tempat yang lebih selamat. Semua usaha kami, daripada penyelidikan bebas dan pembangunan piawaian, pengujian dan pensijilan, hinggalah kepada menyediakan penyelesaian analitik dan digital, membantu meningkatkan kesejahteraan global. Perniagaan, industri, pemerintah, pihak berkuasa pengawalseliaan dan masyarakat mempercayai kami agar mereka dapat membuat keputusan yang lebih bijak. Untuk mengetahui lebih lanjut, lawati UL.com. Untuk mengetahui lebih lanjut mengenai aktiviti bukan untung kami, lawati UL.org.

Keywords: Computer/Electronics Consumer Electronics Household/Consumer/Cosmetics Publishing/Information Service Not for profit


Withings Steel HR, Jam Pintar Klasik Dari Nokia!

Wow~ nampaknya Nokia perlahan-lahan merangka comeback mereka dalam dunia gajet dan teknologi. Melalui syarikat Withings yang telah diambil alih oleh mereka, Nokia kini melancarkan sebuah jam tangan pintar Steel HR sesuai buat mereka yang mahukan fungsi teknologi tapi masih mahu mengekalkan estetik rekaan jam tangan yang tradisional.

Reka bentuk jam ini jelas meneruskan tradisi Withings yang sentiasa menghasilkan peranti jam tangan pintar yang mempunyai rekaan klasik. Ia mampu berfungsi sebagai penjejak kesihatan dan aktiviti anda, selain menolak informasi dan notifikasi kepada samrtphone anda, Steel HR juga mampu menunjukkan matlamat dan pencapaian semasa kesihatan/aktiviti anda. Satu lagi fungsi yang ditawarkan adalah pengesan kadar degupan jantung, secara ringkasnya jam tangan ini mempunyai fungsi asas sebuah fitness tracker.

Kepada mereka yang berminat untuk mendapatkan jam tangan ini, ia akan mula dijual sekitar Oktober 2016. Dua variasi ditawarkan iaitu 36mm pada harga USD 179.95 (kira-kira RM736) dan 40mm pada harag USD 199.95 (kira-kira RM818).


Dapatkan Rebat RM250 Dengan Pembelian Honor 6X – Sehingga 30 Julai 2017

Ya! YA! YA!
Anda layak untuk dapatkan rebat RM250!!!

Apa perlu anda lakukan ialah bawa telefon lama anda ke semua cawangan yang mengambil bahagian seluruh Malaysia bermula 15 Jun sehingga 30 Julai 2017, maka anda boleh dapatkan rebat RM250 untuk peranti baru Honor 6X pada harga RM1,399 (sebelum rebat) dengan spesifikasi RAM 4GB dan storan dalaman 64GB.


Teknologi Dipertingkat Bantu Platform E-dagang dan Peniaga Bawakan Pengalaman Strim Langsung Lebih Pintar

SHENZHEN, China, 7 Ogos 2020 /PRNewswire/ — Webinar Pembangun Huawei telahpun diadakan hari ini untuk memperkenalkan penyelesaian e-dagang secara langsung yang dipertingkatkan.

Dengan jualan e-dagang global yang semakin meningkat daripada $2.39 trilion pada tahun 2018 kepada $3.46 trilion pada tahun 2019[i] dan semakin banyak peruncit dan pengguna memilih strim dalam talian untuk menjual dan membeli, e-dagang langsung dijangka mewakili bahagian yang lebih besar daripada sektor runcit. Penyelesaian inovatif daripada Huawei direka bentuk untuk membantu pembangun membuka lebih banyak peluang dalam industri e-dagang yang berkembang pesat dan membolehkan peruncit untuk mengehoskan pengalaman strim langsung yang unggul: lebih mudah, lebih pantas dan lebih imersif.

Strim langsung mempunyai kadar penukaran pelanggan yang jauh lebih berjaya berbanding e-dagang tradisional dan lebih berkesan dalam mengaktifkan jualan dan membina kesetiaan. “Pandemik ini memaksa kita, sebagai pengguna, untuk mengubah tingkah laku kita ekoran kawalan dan sekatan pergerakan. Permintaan dalam talian semakin berkembang pesat dengan variasi produk dan kategori yang lebih luas dalam talian. Digital telah menjadi perniagaan teras bagi setiap jenis industri,” kata Ketua Produk dan Kepintaran Perniagaan Dafiti, Roosevelt Nascimento, salah seorang jurucakap acara ini.

Menerusi penyelesaian strim langsung yang canggih ini, kit virtualisasi peranti Huawei membolehkan peranti kamera menjadi kamera tambahan pada telefon pintar dan membolehkan pertukaran yang mudah antara kamera dengan satu klik pada telefon hos. Produk-produk boleh dipaparkan dari pelbagai sudut dan dengan cara yang menarik. Teknologi ini cekap kos dan boleh dikendalikan dengan mudah daripada satu peranti.

Penyelesaian ini turut mengintegrasikan HUAWEI HiAI bagi meningkatkan pengalaman strim langsung e-dagang dengan mendayakan jualan berasaskan senario. Dengan pemprosesan latar belakang masa sebenar, penggantian latar belakang digital dapat dilakukan mengikut senario-senario yang berbeza, dapat menyediakan audiens dengan demonstrasi produk yang semula jadi dan intuitif.

Dengan keupayaan AR Huawei disepadukan dalam strim langsung, produk dapat dipaparkan dengan cara yang malah lebih jelas: umpamanya, struktur dalaman telefon pintar boleh dipaparkan untuk mendemonstrasikan reka bentuk dan ketukangan yang terperinci.

Selain daripada itu, dengan mengambil kira gangguan yang dibawa oleh pembekuan bingkai yang menjadi sangat menjengkelkan semasa strim langsung, keupayaan 5G dan Wi-Fi Huawei yang dipertingkat dapat mengurangkan kependaman dan meningkatkan kelajuan muat turun bagi memastikan pengalaman strim langsung yang lebih andal dan lebih cepat.

Teknologi ini bergabung untuk menjadikan strim langsung e-dagang lebih dapat dilaksanakan, canggih dan profesional buat pengguna harian.

Webinar dalam talian memperkenalkan “Program Kolaborasi Perintis” yang diwujudkan untuk menyokong pembangun yang berminat untuk membina penyelesaian strim langsung yang lebih canggih. Huawei akan membiayai lima rakan kongsi global dan membantu mereka membuka lebih banyak peluang perniagaan dalam strim langsung e-dagang menerusi HMS Core yang inovatif.

Acara ini merupakan bahagian terkini dalam komitmen Huawei untuk mencipta sebuah ekosistem yang mendayakan pembangun untuk membuka peluang baharu dan membolehkan pengguna Huawei dan pengguna AppGallery merungkai pengalaman yang lebih inovatif dan unik https://www.youtube.com/playlist?list=PL0neYAtOrM68KQHOrcfLAIL7cQmFaYnZM.

[i] “Jualan edagang global bakal mencecah hampir $3.46 trilion pada tahun 2019,” Digital Commerce 360, 13 November 2019.

Keywords: Computer Software Computer/Electronics Electronic Commerce Internet Technology Retail Telecommunications Trade show news


Samsung Galaxy A31 Kini Rasmi – Dijual PAda Harga RM1099 Sahaja!!!

Berita baik buat semua peminat Samsung apabila mereka telah melancarkan satu peranti baharu yang dikenali sebagai Samsung A31 yang dijual pada harga RM1099.

Menariknya, peranti ini tampil dengan paparan bersaiz 6.4″ FHD+ SAMOLED Infinity-U Display yang memberi tontonan terbaik.

Tampil dengan pemproses Octa Core (Dual 2.0GHz + Hexa 1.7GHz) dan dipadankan dengan RAM sebesar 6GB dam Storan sebesar 128GB.

Jika dilihat dari aspek kamera pula, ia tampil dengan 48MP(F2.0) + 8MP(F2.2) + 5MP(F2.4) + 5MP(F2.4) bagi kamera belakang dan 20MP(F2.2) bagi kamera hadapan.

Kapasiti bateri juga tidak mengecewakan apabila ia dihadirkan dengan 5000mAh dan dipadankan dengan pengecasan pantas 15W nyata memberi daya tahan kepada peranti ini.

Peranti ini tampil dengan 3 varian warna iaitu Prism Crush Black, Prism Crush White dan Prism Crush Blue dan tersedia mulai 6 Jun.


Infineon berkolaborasi dengan Qualcomm dayakan penyelesaian standard berkualiti tinggi untuk pengesahan 3D

MUNICH, 9 Mac 2020 /PRNewswire/ — Infineon Technologies AG (FSE: IFX / OTCQX: IFNNY) bekerjasama dengan Qualcomm Technologies, Inc. untuk membangunkan reka bentuk rujukan untuk pengesahan 3D berasaskan Platform Mudah Alih Qualcomm® Snapdragon™ 865 yang terus melanjutkan portfolio aplikasi Infineon dengan teknologi sensor 3D untuk peranti mudah alih. Reka bentuk rujukan tersebut menggunakan sensor Masa-Penerbangan (ToF) 3D REAL3™ dan mendayakan integrasi seragam, berkesan kos dan mudah direka bentuk untuk pengeluar telefon pintar. Teknologi sensor ToF 3D Infineon mempunyai rekod prestasi terbukti selama empat tahun dalam pasaran peranti mudah alih. Di CES 2020 di Las Vegas, syarikat ini memperkenalkan sensor imej 3D terkecil (4.4 mm x 5.1 mm) namun paling berkuasa di dunia dengan resolusi VGA. Ia memenuhi keperluan tertinggi untuk pengecaman wajah, ciri foto yang dipertingkatkan dan pengalaman realiti imbuhan yang autentik.

“Hari ini, telefon pintar adalah lebih daripada sekadar medium maklumat; ia semakin mengambil alih fungsi keselamatan dan hiburan,” kata Andreas Urschitz, Presiden Bahagian Pengurusan Kuasa & Berbilang Pasaran. “Sensor 3D membolehkan penggunaan baharu dan aplikasi tambahan seperti pengesahan atau pembayaran yang selamat dengan pengecaman wajah. Kami terus memberi tumpuan pada pasaran ini dan mempunyai sasaran pertumbuhan yang jelas. Kolaborasi dengan Qualcomm Technologies untuk reka bentuk rujukan menggunakan sensor imej REAL3 menekankan potensi dan cita-cita kami dalam bidang ini.” Infineon membangunkan teknologi sensor ToF 3D dengan kerjasama pakar perisian dan sistem masa-penerbangan 3D pmdtechnologies AG.

Aplikasi 3D baharu dalam telefon pintar 5G

Bermula pada Mac 2020, sensor ToF REAL3 Infineon akan mendayakan fungsi bokeh video buat kali pertama dalam telefon pintar berkeupayaan 5G untuk kesan imej yang optimum meskipun pada imej bergerak. Menggunakan algoritma dan perisian awan titik 3D yang jitu, data imej 3D yang diterima diproses untuk aplikasi tersebut. Sensor imej 3D menangkap cahaya inframerah 940 nm yang dipantulkan daripada pengguna dan objek-objek yang diimbas. Ia juga menggunakan pemprosesan data tahap tinggi bagi mencapai pengukuran kedalaman yang tepat. Teknologi SBI (Penindasan Pencahayaan Latar Belakang) berpaten menawarkan pelbagai julat ukuran dinamik untuk sebarang situasi pencahayaan, bermula daripada sinaran matahari yang terang kepada bilik dengan cahaya malap. Ini dapat memastikan keteguhan tertinggi yang mungkin tanpa kehilangan kualiti pemprosesan data.

Infineon Technologies AG ialah peneraju dunia bagi penyelesaian semikonduktor yang menjadikan kehidupan lebih mudah, lebih selamat dan lebih mesra alam. Mikroelektronik daripada Infineon merupakan kunci kepada masa depan yang lebih baik. Pada tahun fiskal 2019 (berakhir 30 September), syarikat melapor jualan kira-kira sebanyak EUR8.0 bilion dan menggaji kira-kira 41,400 kakitangan seluruh dunia. Infineon tersenarai dalam Bursa Saham Frankfurt (simbol saham: IFX) dan dalam pasaran luar sistem bursa saham AS, OTCQX International Premier (simbol saham: IFNNY).

Siaran akhbar ini disediakan dalam talian di www.infineon.com/press

Ikuti kami: Twitter – Facebook – LinkedIn

Qualcomm dan Snapdragon ialah tanda dagangan Qualcomm Incorporated, didaftarkan di Amerika Syarikat dan negara-negara lain.

Qualcomm dan Snapdragon ialah produk Qualcomm Technologies, Inc. dan/atau subsidiari-subsidiarinya.

pmdtechnologies ag, ialah sebuah syarikat IC tanpa fabrikasi yang beribu pejabat di Siegen, Dresden dan Ulm dengan subsidiari-subsidiari di AS, China dan Korea, merupakan pembekal teknologi pengimejan digital berasaskan-CMOS Masa-Penerbangan 3D yang terkemuka di seluruh dunia. Bermula pada tahun 2002, syarikat ini memiliki lebih 350 paten seluruh dunia berhubung aplikasi berasaskan pmd, prinsip pengukuran pmd dan realisasinya. Pasaran-pasaran yang menjadi tumpuan untuk sensor 3D pmd ialah pengautomatan perindustrian, automotif dan bidang aplikasi pengguna yang luas seperti telefon pintar. Maklumat lanjut disediakan di pmdtec.com.

Foto – https://photos.prnasia.com/prnh/20200305/2739690-1?lang=0  Logo – https://photos.prnasia.com/prnh/20190619/2502113-1-LOGO?lang=0

Keywords:  Computer/Electronics Consumer Electronics High Tech Security OTC/SmallCap IRW Telecommunications Contracts New products/services


REYL Group dinobatkan sebagai “Pasukan HNW Terbaik Eropah” oleh WealthBriefing

GENEVA, 20 Mei 2021 /PRNewswire/ — REYL Group amat berbangga apabila dianugerahkan sebagai “Pasukan HNW Terbaik Eropah” untuk perniagaan pengurusan kekayaan dan perbankan swasta miliknya dalam WealthBriefing European Awards 2021.

WealthBriefing European Awards mengiktiraf pemain utama dalam pengurusan kekayaan di Eropah. Dengan mengikuti suatu proses yang bebas, ia menyerlahkan syarikat, pasukan dan individu yang dilihat oleh para juri berprestij sebagai organisasi atau individu yang menunjukkan inovasi dan kecemerlangan sepanjang tahun lalu.

Anugerah ini membezakan REYL daripada rakan seangkatannya sekaligus memberikan ganjaran atas pencapaian dan inovasi berterusan Kumpulan tersebut. REYL terus tampil berbeza daripada para pesaingnya melalui pengurusan kekayaan bersepadu untuk para pelanggan runcit dan korporat yang melangkaui segmen pasaran dan perniagaan.

Bagi tempoh tinjauan tersebut, Kumpulan ini mengumumkan perjanjian kerjasama yang strategik dengan Fideuram, anak syarikat kumpulan perbankan Itali iaitu Intesa Sanpaolo Private Banking yang akan mengukuhkan struktur korporat dan memperluas rangkaian edarannya. Kumpulan tersebut memperkukuhkan lagi penawarannya kepada pelanggan HNW, terutamanya dengan membangunkan aktiviti perniagaan Asteria Investment Managers, sebuah anak syarikat yang terlibat dalam pelaburan berimpak dan juga dengan melancarkan Alpian, sebuah platform digital untuk pelanggan HNW (Bernilai Bersih Tinggi) yang baru-baru ini memuktamadkan pengumpulan dana Siri B bernilai USD18 juta. Kumpulan ini juga bertindak balas terhadap perubahan keperluan pada pangkalan pelanggannya yang dinamik dengan menstruktur semula jabatan Perkhidmatan Pejabat Usahawan & Keluarga yang dikhususkan untuk pejabat usahawan dan keluarga (U)HNW (Bernilai Bersih Ultra Tinggi) sebagai laluan kemasukan yang unik untuk semua barisan perniagaan Kumpulan. Akhir sekali, Kumpulan tersebut telah menunjukkan tahun kewangan 2020 yang positif terutamanya dengan peningkatan aset yang ditadbir sebanyak 14% kepada CHF 15.5 bilion.

François Reyl, Ketua Pegawai Eksekutif REYL Group mengulas: “Anugerah ini membuktikan keunggulan pasukan kami yang memaparkan keseluruhan bakat mereka dan menunjukkan ketahanan, penglibatan serta inovasi dalam persekitaran ekonomi dan kesihatan global yang pertama kali berlaku. Dengan pertumbuhan organik kukuh yang direalisasikan oleh rangkaian perkhidmatan bersepadu 360°, REYL Group terus berinovasi dalam sektor perbankan swasta. Kami berhasrat untuk meneruskan usaha ini pada tahun-tahun akan datang dalam segmen Pengurusan Kekayaan sambil meningkatkan kejayaan barisan perniagaan Perkhidmatan Pejabat Usahawan & Keluarga, Penstrukturan & Penasihat Korporat serta Perkhidmatan Aset dan Pengurusan Aset kami.”

Keywords:  Banking/Financial Service Computer Software Computer/Electronics Accounting news, issues Awards Joint ventures New products/services Survey, Polls & Research


Jabra Lancar Evolve 65e, Generasi Kedua Earbuds Tanpa Wayar Dengan Pensijilan UC Bagi Bunyi Yang Sangat baik!!!

Jabra baru-baru ini mengumumkan pelancaran terbaharu Evolve 65e yang merupakan neckband earbuds yang lembut serta ringan namun berkuasa dan akan tersedia pada April 2019. Berikut merupakan harga yang ditawarkan bagi Evolve 65e ini.

Evolve 65e ini direka untuk memberikan bunyi yang sangat baik dan pada masa yang sama menyokong penggunaan Skype bagi memastikan pengguna dapat mendengar bunyi dengan sangat jelas sama ada ketika mendengar muzik atau ketika bekerja.

Baterinya mampu untuk bertahan selama 8 jam ketika bercakap dan 13 jam ketika mendengar muzik. Earbuds ini didatangkan dengan Jabra Link 370 USB Bluetooth adapter, yang membenarkan sambungan serentak ke komputer riba anda atau PC dan telefon pintar anda.

Dengan jarak tanpa wayarnya adalah 30m bagi PC dan 10m bagi telefon pintar, pastinya membuatkan pengguna tidak terlepas sebarang panggilan penting. Jika anda tidak mahu diganggu, tukar kepada ‘busylight’ yang menjadi lambang kepada ‘jangan ganggu’.


Sony h.ear go, Nikmati Muzik Kegemaran Di Mana Sahaja!

Selain model dua model yang diperkenalkan iaitu SRS-XB2 dan SRS-XB3, Sony telah menambah sebuah lagi wayarles speaker yang dikenali sebagai Sony h.ear go khas untuk mereka yang gemar mendengar muzik sambil berhibur bersama teman-teman tersayang!

Kelebihan yang dimiliki oleh peranti ini adalah menampilkan rekaan stylish kompak berukuran 204x62x60mm dan seberat 790g. Selain itu, ia juga mampu menghasilkan kualiti audio yang sangat baik berbanding speaker biasa terutamanya ketika berada di persekitaran yang bising dengan sokongan teknologi EXTRA BASS, Clear Audio+ serta DSEE.

Malah kehadiran dua speaker berukuran 35mm pula mampu menghasilkan kualiti audio yang kedengaran lebih jernih dan lantang serta boleh mendengar muzik dari Google Cast dan Spotify. Di dalamnya pula menggunakan bateri Li-Ion yang mampu bertahan selama 12 jam. Wayarles speaker yang direka kalis air ini menyokong sambungan NFC dan juga Bluetooth. Sony h.ear go hadir dengan lima pilihan warna dan telah dijual dengan harga RM 799 untuk pasaran Malaysia.


Percaya Atau Tidak? Korang Boleh Dapatkan vivo Y11 Secara Percuma Dengan Pelan Celcom!

Memang terbaik! vivo dengan kerjasama Celcom kini mengadakan promosi hebat buat semua – di mana korang boleh miliki vivo Y11 (bernilai RM499) secara percuma dengan hanya melanggan pelan Celcom Mobile Gold Plus! Lebih menarik, pelan ini menawarkan panggilan tanpa had beserta 20GB data internet harian dan 20GB data internet mingguan percuma pada harga hanya RM98/bulan.

Di samping itu, korang juga boleh membeli vivo Y11 (bernilai RM499) pada harga hanya RM99 apabila melanggan pelan XP Lite dengan L Pass. Pelan ini menawarkan panggilan tanpa had serta 12GB data internet dan 3GB video Walla secara PERCUMA dengan langganan bulanan sebanyak RM58/bulan. So, tunggu apa lagi? Daftar hari ini juga, layari Celcom.


Acer Swift 3 Dengan Kerangka Logam Nipis & Ringan Kini Dijual Pada Harga RM2,899

Selepas pertama kali didedahkan kepada umum pada pamera IFA di Berlin pada September yang lalu, Acer Malaysia telah memperkenalkan komputer riba siri terbaru yang menampilkan kerangka nipis dan ringan dengan Acer Swift 3 untuk pengguna di negara ini.

Dengan ketebalan 17.95mm serta berat hanya 1.5kg, Acer Swift 3 diperbuat daripada kerangka aluminium sepenuhnya. Potongan kerangka yang simetri serta bahagian hujung yang melengkung ini sedikit sebanyak berjaya memperlihatkan rekaan yang lebih premium dan elegan. Walaupun tampil dengan kerangka yang nipis dan ringat, Acer Swift 3 masih mampu memenuhi keperluan pengguna dengan sokongan paparan skrin berukuran 14 inci, yang mana lebih besar jika dibandingkan dengan komputer riba ultra-slim yang lain di pasaran.

Komputer riba yang sangat ringan ini telah dikuasakan oleh pemproses Intel CoreTM i5 Generasi ke-6 ini bukan sahaja menjanjikan prestasi serta produktiviti yang terbaik, tetapi ia juga memastikan penggunaan tenaga yang rendah. Sokongan bateri 48 Wh 3220 mAh pada Acer Swift 3 berupaya menjanjikan ketahanan bateri sehingga 10 jam.

Acer Swift 3 yang dijual pada harga RM2,899 ini tersedia dalam dua warna pilihan iaitu Sparkly Silver dan juga Luxury Gold (boleh didapati mulai November ini). Pembelian boleh dibuat melalui pengedar Acer di seluruh negara mulai 19 Oktober yang lalu. Untuk maklumat lanjut sila hubungi talian Acer Product Infoline 1800-88-1288.


OnePlus & Pasukan MediaTek membawakan AI-Fous Dimensity 1200 – AI SOC Pada OnePlus NORD 2 5G!

jenama teknologi global OnePlus mengumumkan bahawa Telefon pintar OnePlus Nord 2 5G yang akan datang akan mengintegrasikan chipset MediaTek unggul. OnePlus mempunyai bekerjasama rapat dengan MediaTek untuk meningkatkan ciri berdasarkan AI dari Dimensity 1200. The kerja AI kolaboratif diselesaikan di atas MediaTek’s Dimensity Open Resource Architecturebrings pelbagai ciri berasaskan AI baru untuk OnePlus Nord 2 5G untuk meningkatkan pengalaman pengguna di seluruh pelbagai titik sentuhan. Untuk menonjolkan kemampuan AI baru chipset, OnePlus dan MediaTek mempunyai memilih nama Dimensity1200-AI untuk membezakannya dari standard Dimensity 1200.

Penambahan yang akan datang untuk portfolio OnePlus Nord, theOnePlusNord2 5G, willintegratethe berikut kemajuan yang disokong oleh AI: Fotografi yang dibantu AI untuk paparan gambar yang unggul penambahbaikan untuk pengalaman pengguna atop-ranking, masa tindak balas yang lebih baik untuk lebih cepat dan permainan lancar, dan banyak lagi.

Peningkatan utama termasuk teknologi AI Color Boost, yang memanfaatkan konteksnya keupayaan kesedaran AI secara automatik menukar julat dinamik standard ke julat dinamik tinggi. AI Resolution Boost secara automatik meningkatkan resolusi video ke resolusi HD di sosial popular aplikasi media. Selain itu, Smart Ambient Displayutilize AI untuk mengawal kecerahan secara dinamik skrin berdasarkan keadaan pencahayaan di sekitar pengguna dan kandungan yang dipaparkan di skrin, memastikan pengalaman menonton yang intuitif dan selesa setiap masa.


11 Perkara Perlu Tahu Sebelum Beli OPPO F11 Pro!!! Berbaloi Beli Nih!!!

OPPO telahpun melancarkan peranti pintar terbaharunya iaitu F11 Pro hari ini dengan tawaran harga RM1,399. Bersama kehadirannya tentu ramai yang tidak sabar ingin memiliki satu, jadi di sini kami sertakan 11 perkara yang anda perlu tahu sebelum membeli OPPO F11 Pro!!!

Seperti yang kita ketahui, OPPO F11 Pro dilengkapi dengan paparan skrin 6.5 inci FHD+ dengan nisbah skrin-ke-kerangka yang mencapai 90.9% sekaligus menawarkan kepuasan tontonan yang sangat bagus, kerana ia tidak mempunyai sebarang Notch dan kamera pada skrin ini.

Dengan nisbah aspek 19.5:9 juga membolehkan anda menikmati paparan yang lebih luas, selain mempunyai rasa pegangan yang selesa.

Menariknya peranti ini disertakan dengan rekaan Rising kamera yang mana ia merupakan sebuah pop up kamera hadapan beresolusi 16MP yang tersembunyi. Kedudukan yang terletak di tengah-tengah bahagian atas peranti ini memberikan ketepatan pada rakaman gambar dan menjadikan swafoto anda lebih natural, di samping juga mewujudkan rasa keharmonian pada peranti ini kerana ia sejajar dengan kamera pada panel belakang.

Kamera utama peranti ini pun WOW tau!!! Disertakan dengan lensa 48MP + 5MP pastinya akan menghasilkan imej yang sangat baik, tambahan lagi keupayaan light sensing yang dipertingkatkan juga mampu memberi hasil penggambaran malam yang cukup menarik.

Dengan sokongan lensa 6P hasil gambar akan menjadi lebih jelas, bahkan jumlah cahaya yang masuk menerusi lensa pun dapat dipertingkat sekaligus membenarkan rakaman dalam situasi low light dapat dilakukan dengan baik.

Dengan Ultra Night Mode, F11 Pro memanfaatkan kelebihan AI dan multi-frame noise reduction yang mana ia secara langsung memberikan noice reduction, penstabilan pegangan, highlight suppresion dan memperbaiki dynamic range yang akan memberikan keterangan yang lebih baik.

Ciri khas pada mod ini adalah Face Protection, di mana ia dapat membezakan wajah potret dari latar belakang dengan menyerlahkan subjek berbanding latar belakang.

Mode ini juga sesuatu yang unik tau!! Mode ini membenarkan anda merakam gambar potret dengan sangat baik. Menggunakan AI untuk mengenalpasti scene, ia mampu untuk membina semula warna berdasarkan scene yang berlainan dan mampu meningkatkan kecerahan warna. Ia juga melaksanakan mapping pada warna kulit bagi mendapatkan warna yang lebih vivid dan warna kulit yang lebih baik untuk potret.

Keupayaan mengecas peranti ini sudah dipertingkatkan yang mana menerusi VOOC Flash Charge 3.0, ia mampu mengecas 20 minit lebih pantas berbanding sebelumnya. Jadi untuk mengecas penuh, ia hanya perlu mengambil masa 80 minit sahaja. Dengan kapasiti bateri sebesar 4,000mAh memastikan anda tidak mempunyai sebarang gangguan ketika menggunakan F11 Pro.

Satu lagi kelebihan pada F11 Pro semestinya teknologi Hyper Boost. Kelancaran peranti dapat dibuktikan dengan peningkatan yang ketara, sebagai contoh akses kepada aplikasi Facebook 31% lebih pantas berbanding peranti lain. Secara langsungnya ia memberikan pengalaman bermain game yang sangat lancar tanpa berlaku sebarang lagging atau hang. Nak main PUBG Mobile, Mobile Legend dan permainan video HD yang lain? No Problem…

OPPO F11 Pro disertakan dengan 2 varian warna menarik iaitu Thunder Black dan Aurora Green, uniknya warna Thunder Black ini disertakan dengan 3 gradient warna yang pertama kali dilakukan oleh OPPO, sementara Aurora Green pula disertakan dengan 2 gradient warna. Sekiranya kamera swafoto digunakan, peranti ini akan kelihatan seperti botol minyak wangi yang bersedia untuk merakam gambar yang menawan.

Pengecaman AI Scene bagi peranti ini telah dinaik taraf dengan sokongan 23 jenis scene dan 864 kombinasi dapat dikenalpasti. Ketika anda menggunakan F11 Pro, peranti ini akan memilih sendiri solusi terbaik untuk menjadikan hasil gambar lebih baik.

Aplikasi ini direka khas oleh OPPO bagi menguruskan permainan mudah alih pada peranti supaya lebih kemas dan mudah dicari, ia mampu menyimpan sehingga 50 permainan dalam satu tempat. Menerusi Game Space, anda boleh mengoptimumkan pengalaman bermain game kegemaran anda dengan dengan memberi kelancaran ketika bermain. Jadi tiada sebarang lag ketika mengawal permainan anda.

Ia juga memberi perlindungan rangkaian yang mana ia menghalang rangkaian mengakses aplikasi di latar belakang bagi mengelakkan sebarang gangguan. Anda juga boleh menghalang panggilan masuk ketika bermain game supaya tiada gangguan. Menariknya anda boleh mengawal penggunaan bateri menerusi Low Power Consumption Mode.

OPPO F11 Pro ini bukan sahaja membenarkan anda untuk full-screen multitasking dalam portrait mode, tetapi anda boleh melakukannya dalam Landscape mode. Swipe skrin ke kiri dan smart side bar akan muncul. Ia juga menyokong quick sharing bagi fail yang telah dibuka, screen recording dan mengambil screenshot.